Мавзу: "кроссовка" - Terabayt.Uz\nКун янгилиги: Xiaomi'дан янги «ақлли» кроссовка\nУшбу «ақлли» кроссовкага май ойидан буюртма беришингиз мумкин.\nAdidas 3D-принтерда чиқарилган кроссовкаларни намойиш қилди\nЎтган йили машҳур Adidas компанияси пошна қисми 3D-принтерда чиқарилган кроссовкаларни тақдим этган эди. Жорий йилда ўтказилган ёзги Олимпиада ўйинларида эса фирма барча...\nЎзи боғланувчи кроссовкаларни яратиш усули намойиш қилинди\nKemal Ficici исмли фойдаланувчининг YouTube-каналида ўзи боғланувчи кроссовкаларни яратиш усули намойиш қилинди. Бунинг учун спорт пойафзали, микроконтроллёр ва босим датчиги керак бўлади. Бу...\nPuma боғичи ўз-ўзидан боғланадиган кроссовкалар ишлаб чиқаришни режалаштирмоқда\nСпорт кийимларини ишлаб чиқарувчи Nike компанияси ортидан Puma фирмаси ҳам боғичи ўз-ўзидан боғланадиган кроссовка ишлаб чиқаришни режалаштирмоқда. Autodiscs номли янги кроссовкалар ичига боғланишни...\nNike ўзи боғланадиган кроссовкаларни ноябрь охирида сотувга чиқаради\nХайди Бургетт, Nike компанияснинг PR-директори ўзи боғланадиган HyperAdapt 1.0 кроссовкаларининг сотувга чиқиш санасини маълум қилди. Кроссовкалар 28-ноябрдан бошлаб АҚШда сотувга чиқарилади. Боғичлари...\nNike танбаллар учун махсус кроссовкани намойиш этди\nNike фирмасининг Nike HyperAdapt 1.0 кроссовкаси бошқаларидан фарқ қилади. Уни кийгач, ипларини боғлаш шарт эмас. Оёқ кийим боғични ўлчамга қараб, автоматик тарзда...\n3D тизимида кроссовкалар учун тагчарм зарб қилинади\nСпорт кийимлари ишлаб чиқарувчи, Американинг оммабоп New Balance компанияси 2015 йилнинг 19 ноябрь куни 3D Systems компанияси билан ҳамкорликда кроссовкалар ишлаб чиқаришда...


ОПАЛАР ВА СИНГИЛЛАРГА МУРОЖААТ\nby Admin on Tue Dec 06, 2011 5:20 am\nАзиз опалар ва сингиллар!\nУшбу кунларда Каримовнинг қонхўр режими қутурмоқда. Унинг қутурган милисалари истаган одамни шубҳа, гумон остида ушлаб, кейин уларни қийнаб ё ўзлари ўлдирмоқдалар, ёки сўроққа тутилаётган инсонларни қаттиқ қийнаб, уларнинг оила аъзоларига таҳдид қилиб, у инсонларни охир оқибатда, ўз яқинларини ҳимоя қилиш учун ўз жонларига қасд қилишга мажбур қилмоқдалар.\nБу қонхўр режимнинг ғаламис югурдаклари ўз каллаларини ақлли ишларга , ақлли режалар ва халқ ғамини ўйлашга эмас, балки ўзлариниинг тинч, бадавлат ва маишатга тўла ҳаётларини, бундай ҳаётни таъминлаб бераётган ўз мансаблари ва ҳокимиятларини сақлаб қолишга сарф қилаяптилар.\nУларнинг кирдикорлари ва жиноятларини билган ва фош қилаётган турли туман Ҳаракат, Жамият, Уюшма ва Гуруҳлар ва уларнинг аъзолари бугун Каримов Жинояткор Ҳукуматининг погон таққан хизматкорлари учун асосий нишонга айландилар.\nФуад Рўстамхўжаев ва Гулсумой Абдужалиловани айнан Ўзбекистон Ҳукуматининг погон таққан хизматкорлари, пул ва мансаб учун ҳар нарсага тайёр югурдаклари ўлдирдилар. Бугун улар учун бировни ўлдириш бир қўйни бўғизлашдан ҳам осонроқ ишга айланиб қолди. Улар ўз ва ўз яқинлари ҳаётидан бошқа ҳеч кимни, эътибор беринг: ҲЕЧ КИМНИ ҲАЁТИНИ ўйламайдилар.\nОддий фуқароларнинг ҳаёти, умри, бола чақаси, инсонларнинг кўнгилларидаги орзу умидлари Ўзбекистон Ҳукумати, айниқса унинг жаллодлари ролини бажарувчи Ички Ишлар ва Миллий Хавфсизлик Ходимлари учун абсолют аҳамиятсиз нарсалардир.\nШу сабабдан биринчи навбатда барча сингилларимиз ва опаларимизга мени мурожаатим: Сизлар ҳар қандай сиёсий ташкилотлардан чиқинглар.\nСизларни ҳимоя қила олмаган одамлар билан ҳеч қачон яқин бўлманглар.\nҲозирча фақат ва фақат ўзига ишонган, ҳеч нарсадан тап тортмайдиган дадил йигитларгина сиёсий ташкилотларда қолишлари мумкин.\nБас энди қурбонликлар!\nБас энди ёш инсонларнинг умрига билмасдан зомин бўлишдек оғир гуноҳлар!\nТурли туман Ҳаракат, Жамият, Гуруҳ ва Уюшмаларга аъзо бўлган сингилларимиз ва опаларимизни ҳаётини эъзозлаш учун, уларнинг кўзларидан бирор томчи кўз ёши томишига сабаб бўлмаслик учун биз эркаклар жавобгармиз.\nШу учун барча опаларимиз ва сингилларимиз зудлик билан ҳар қандай Ҳаракат, Жамият, Уюшма ва Гуруҳларни тарк этинглар!\nВақти келганда ва турли туман Ҳаракат, Жамият , Уюшма ва Гуруҳлар сизларни ҳимоя қила олишдек вазифани бажара оладиган даражага етганларида сизлар бизларнинг сафларимизга келиб қўшилишларингиз мумкин.\nБу гапларни барча таниш опалариингиз, сингилларингиз, дугоналарингизга ҳам етказинглар.\nСизларга ҳурмат ила Ҳазратқул Худойберди\nЎзбек КГБси бизни алдаган эдими ёки чалғитаяптими?\nby Admin on Thu Dec 22, 2011 7:07 am\nХабарингиз бор, бундан сал олдинроқ Гулсумой Абдужалилова номли ёш аёлни ўз жонига қасд қилганлиги ва уни бундай қилишга Ўзбекистон КГБси, яъни Миллий Хавф Хизмати ходимлари мажбур қилгани ҳақида ёзган эдик.\nЭнди бу ишларни ё ёлғонга чиқариш учун, ёки турли туман найранглар билан янги Ҳаракат фаоллари ва уларнинг хайрихоҳларини ҳамда жаҳон ҳамжамиятини чалғитиш учун қуйидаги янги ахборот тарқатилаяпти.\nТўғрисини айтсам, мен гуёки рост гапираётган мана шу аёл Хуршида Жўрабоевага унча ишонмаяпман. Хато қилаётган бўлсам Аллоҳ кечирсин. Аммо вақти соати етиб ҳамма нарса барибир равшан бўлади. "Қинғир ишнинг қийиғи қирқ йилдан сўнг ҳам очилади" деб бекорга айтишмаган.\nВВС: Хуршида Журабоева “Гулсумой иши” ҳақида\nЎзбекистонлик 28 ёшли Хуршида Жўрабоева Андижонда тергов пайтида ўз жонига қасд қилгани айтилган Гулсумой Абдужалилова аслида бўлмагани ва у Ўзбекистон Миллий Хавфсизлик Хизмати (МХХ) томонидан ўйлаб топилганини даъво қилган.\nАммо, Хуршида Жўрабоева бир неча кун аввал Би-би-си билан суҳбатда Гулсумой Абдужалилова унинг дугонаси бўлгани, уларни МХХ бир неча бор сўроқ қилишгани айтганди.\nХуршида Жўрабоевага кўра, Гулсумой Абдужалилова унга тергов пайтида Ўзбекистонда ҳужумларни режалаштиргани ҳақида иқрорлик кўрсатмаси беришга мажбурлангани ва ўзига ёмон муомала қилинганини айтган.\nХуршида Жўрабоева, шунингдек, Гулсумой Абдужалилова муҳожиротдаги ўзбек мухолифати лидерини ўлдириш сўралганидан сўнг, ўз жонига қасд қилганини даъво қилганди.\nЛекин, душанба куни Истанбулда бўлиб ўтган матбуот анжумани чоғида Хуршида Жўрабоева “бу ёлғонни сўзлашга” уни Ўзбекистон МХХ ходимлари мажбурлаганини билдирган.\nХуршиданинг қўшимча қилишича, МХХнинг уч ходими уни Ангрен шаҳридан узоқ бўлмаган бир овлоқ жойда икки ойча уй қамоғида сақлаганлар ва ўша ерда унга тўқиб чиқарилган Гулсумой Абдужалилова ҳикояси ҳамда мухолифатдаги Ўзбекистон Халқ Ҳаракати (ЎХҲ) раҳбари Муҳаммад Солиҳга қарши суиқасд режасини сингдирганлар.\n5-декабрда ЎХҲ унга алоқадорликда гумон қилиниб, сўроққа тутилган Гулсумой Абдужалилова ўз жонига қасд қилгани ҳақида хабар тарқатган эди.\nБироқ, мазкур хабар юзасидан илк шубҳалар Олмониядаги икки ўзбек талабаси турли янгилик нашрлари билан боғланиб, Гулсумой Абдужалиловага нисбат берилган сурат аслида уларники эканини маълум қилишлари ортидан пайдо бўлди.\nТалабалар уларнинг ижтимоий тармоқ сайтларида чоп этилган суратларидан нусха кўчирилган бўлиши мумкинлигини тахмин этганлар.\nУлар Би-би-си билан боғланишгач, BBCUzbek.com хабар тафсилотини янада чуқурроқ ўргана бошлади.\nХуршида Жўрабоева ҳикояси ва у илгари сурган даъволар жуда чигал ва бир-бирига улаб бўлмайдиган жиҳатларнинг кўплиги билан ажралиб туради.\nУнинг Ўзбекистон Миллий Хавфсизлик Хизматига даъволари ўта жиддий бўлгани сабаб Би-би-си МХХ матбуот хизматига боғланди.\nМХХ Матбуот хизмати ходими Би-би-сининг Ўзбекистон Ташқи Ишлар вазирлигида рўйхатдан ўтмагани важидан бу борада маълумот беришдан бош тортди.\nБи-би-си Хуршида Жўрабоевани суҳбатга чорлаб, аввалига “Гулсумой Абдужалиловани ким ўйлаб чиқарди?” – деб сўради.\nХуршида Жўрабоева билан суҳбатни тингланг. http://uzxalqharakati.com/wp-content/uploads/2011/12/xurshida.mp3\nЎз.Халқ Ҳаракати сайтидаги айрим изоҳлар:\nﻋَﻦ ْﺃَﺑِﻲ ﺳَﻌِﻴﺪ ٍﺍﻟْﺨُﺪْﺭِﻱ ِّﺭَﺿِﻲَ\nﺍﻟﻠَّﻪ ُﻋَﻨْﻪ ُﻋَﻦ ْﺍﻟﻨَّﺒِﻲِّﺻَﻠَّﻰﺍﻟﻠَّﻪُ\nﻋَﻠَﻴْﻪ ِﻭَﺳَﻠَّﻢ َﻗَﺎﻝَ:» ﻭَﺍﺗَّﻘُﻮﺍ\nﺍﻟﻨِّﺴَﺎﺀ َﻓَﺈِﻥ َّﺃَﻭَّﻝ َﻓِﺘْﻨَﺔ ِﺑَﻨِﻲ\nﺍﻟﻨِّﺴَﺎﺀِ«) ﺭﻭﺍﻩ ﻣﺴﻠﻢ.(\nНабий соллаллоҳу алайҳи ва саллам айтдилар: « Аёллардан эҳтиёт бўлинглар!\nЧунки Бани Исроилнинг илк фитналаниши аёллар хусусида бўлган» (Имом Муслим ривояти).\nМуслима:Эркаклар учун аёлларни айблаш бунчалик роҳатбаш эканлигини билмабмиз. Бир аёлнинг ёмонлиги деб барчани бир кўриш адолатданми? Ахир шу аёлни ёмон ишга мажбур қилган эркаклар эмасми? Ахир бизлар насоро эмасмиз-ку, “биринчи гуноҳни” аёл киши қилган деб. Ҳар бирингизни аёл дунёга келтирмаганми? Балки муаммо эркаклар ўз мажбуриятларини унутганларидадир. “Энг яхшиларингиз аҳли аёлингизга яхши бўлганларингиз” дейилмаганми хадисда?! Балки шунинг учун қизлар чет элликларга турмушга чиқиб кетаётгандирлар, Ўзбекистонда миллионлаб аёллар турмуш ўртоғидан ширин сўз эшитишни ойлаб кутишини сизлар қаёрдан ҳам биласизлар?! Қани одоб, хулқ ва тарбия акажонлар?! Яратган Зот бизларни бекорга жуфт қилиб яратмагандир? Бир-бирларимизга суянчиқ бўлишимиз керак эмасми? Эркаклар ақлли бўлса нега осонликча фитнага ишониб кетаверадилар? Ахир ақл ва тафаккур ҳам бизларга берилган-ку.\nМуслимага мени жавобим:\nЎткир ва асосли фикрларингиз учун сизга раҳмат Муслимахон! Аёлларни турли туман калимаю, умумлаштириш касали орқали камситишга уринган муттаҳамларга Муслимахоннинг сўзлари уларнинг башараларига қамчининг аччиқ зарбидек бўлсин! Бундан кейин эс ҳушларингни йиғиб кейин фикр ёзинглар. Ҳар хил муттаҳамларни бу ерда изоҳларини босаётган муттасаддилар эса аввал у ихоҳни ўқиб, мағзини чақиб, кейин хулоса қилинглаар. Масалан сизлар бу ерда изоҳларини босаётган Максим Назир деган муттаҳам "Гулсумой"ни инсон зотига мос бўлмаган сўзлар билан сўкканлари Фасебоокда сақланган. "Гулсумой" бор ёки йўқ бўлишидан қатьий назар аёлни сўккан инсон зоти аслида инсон эмас, ҳайвон ҳам эмас балки ваҳшийдир. Қудратингиз етса буни чоп этинг.


ҚЎШТЕГИРМОНЛИК САДОҚАТ РАМЗИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 02 Март 2017\tКӯришлар: 709\nЛенин ордени кавалери Шомурод Холмуродов, давлат ва жамоат арбоби, узоқ йиллар вилоят ҳукумати ва Ижтимоий таъминот вазирлигини бошқарган Бегали Аҳмадалиев, мамлакатимизнинг таниқли юристи, генерал Абдужалил Абдусаломов, Тожикистонда хизмат кўрсатган журналист Дилбар Аҳмадалиева сингари халқим, юртим, деб яшаган юзлаб номдор кишилар шу ердан етишиб чиққанлар. Бизнинг бу сафарги ҳикоямиз «чекка бир қишлоқнинг бир чеккасида» эл қатори оддийгина умргузаронлик қилаётган оддий бир инсон ҳақида.\nХушбичим, камгап ва камсуқум, ўта тўғри ва ҳалол, Оллоҳ кўркига қўшиб ақлни бошқаларникидан сал ошиқроқ берган бу аёлнинг таржимаи ҳоли ўзи сингари жуда содда ва хокисор, дарҳол ялт этиб кўзни олавермайди: ёши элликнинг нари-берисида, касби – ўқитувчи, ўрта мактабдан кейин, Ленинобод ДПИнинг (ҳозирги ХДУ) тарих-филология факултетини битирган. Ўттиз йилдан бери туғилган қишлоғида ёшларга ўзбек тили ва адабиётидан дарс беради.\nОилали. Юлдуз, Султонмурод, Суҳроб, Гулюз исмли икки ўғил ва икки қизни оқ ювиб, оқ тараб камолга етказди, уйли-жойли қилди. Ҳозир фарзандлари, эл-юрт ардоғида…\nОдатда, муаллимлар ҳақидаги бу тахлит мақолалар педагогик фаолият, сабоқ жараёни, ўқитувчининг ўқувчилар билан қандай ишлаши ва ҳоказолар ҳақида узундан-узоқ тафсилотлар билан давом эттирилади. Менинг эса, бу йўлдан боргим келмади. Қаҳрамонимни мактабдан, дарсдан ташқарида - ҳаётда, одамлар орасида, оила даврасида кўргим, кимлиги, қандайлигини яқиндан билгим, орзу-армонлари билан ошно бўлгим келди…\nМуаллима билан танишув ва мулоқот чоғидаги биринчи ҳайратим исми билан боғлиқ бўлди. У ўзини Сотқиной… Жумаева, деб таништирди ва бундан заррача қимтинмадиям. Келишган жуссага ярашмаган номни эшитиб, аксинча, унинг ўрнига мен хижолат чекдим. Ишонинг, бошқа аёл бўлганда, исмини аллақачон ўзгартириб оларди. Сотқиной эса, «Сотқиной»ни шундай бир табиий, самимий оҳангда айтдики, бундан унга бошқа ҳеч қанақа ном керак эмаслиги англашилиб турарди.\n- Ота-онам олти боласини ерга қўйиб, кейин мени топган. Сени Оллоҳдан тилаб, сотиб олганмиз, шунинг учун, Сотқинойсан, дейишарди, - изоҳ беради у.\nҲа, мана гап қаёқда экан! Демак, ота-онага ҳурмат номнинг ғалатлигидан устунлик қилган, уларнинг юз-хотири учун қизгина шу номга кўниккан, меҳр қўйган.\nАгар менга қолса, Сотқинойни садоқат ва сабрнинг, чидам ва бардошнинг тирик тимсоли, деб атаган бўлардим.\nЎқиш баҳонасида Душанбе томонларда аллақайси аёлга илакишиб қолиб кетган эрини беш йил кутди, унинг бевафолигини дўсту душманга сездирмасдан, Худодан инсоф тилаб, сабр билан кутди. Келинлик уйини тарк этмади.\nҲамқишлоғи Абдувосит деган бамаъни йигитга иккинчи бор турмушга чиқди. Яратганнинг синовлари кўп экан. Энди пешонаси ярқираган чоғда тақдирнинг яна бир зарбасига дуч келди: умр йўлдоши қон босими касаллигидан вафот этди. Тўрт норасидани ҳам она, ҳам ота бўлиб оёққа турғизиш ёлғиз ўзининг чекига тушди. Нолимади, оҳ-воҳ чекмади. Бўш вақтларида далага, бозорга чиқди. Меҳнат, ўқитувчиликнинг ҳалол нони билан болаларини вояга етказди, олий маълумотли қилди. Ўғилларини уйлантириб, қизларини турмушга узатди. Ҳавойи нафсга берилиб, шаънига доғ туширмади.\nСинчалакдай жони билан тоғдай иродани қаердан олди экан?\n-Китоблардан, - дейди у ҳали берилмаган саволни аллақандай сезгирлик билан кўзларимдан уқиб. – Қийналган пайтларимда ҳамдардим, овунчим китоблар бўлди. Улардан тасалли олдим, улардаги олам билан, яхши кунлар умиди билан яшадим. Қаҳрамонлардан курашиб яшашни ўргандим. Ҳозир ҳам бўш вақт топдим дегунча, ўзимни китобга ураман. Ўткир Ҳошимов, Чингиз Айтматов, Чўлпон, Абдулла Қодирий, Муҳаммад Юсуфни яхши кўраман…\n-Оллоҳ сабрлилар билан биргадир, - деган ҳадис тўғри экан, - бироз сукутдан сўнг фикрида давом этади Сотқиной. -Ўтирсам ҳам, турсам ҳам Худо дедим, ёлғиз унгагина суяндим, сабр, бардош тиладим. Ниятларим пок экан, минг шукр, мана шундай дориломон кунларга етказди…\nЎта қўли очиқ, валламат. Топган бир бурда нонини яқинлари, қўни-қўшнилари билан баҳам кўришга ҳаракат қилади. Қўй сўйса, ҳаммани жаззага чақиради, «қўшни товоқ»ни ҳамон канда қилмайди.\nМучали қуёнлиги учунми, ишонувчан. Лекин пишиқ, зийрак «қуён»лардан. У билан тез тил топишиб кетиш мумкин.\nБолаларнинг эртага ким бўлиб вояга етиши ота-онага, улар тарбиясига жуда боғлиқ. Бунинг ёрқин мисоли-Сотқинойнинг ҳаёти. У фарзандларини ўз покиза оламига олиб киролди, оғир-енгил кунларда бардошга, меҳрга ўргатди, ошиқча талтайтириб юбормади. Тўғри тарбиясининг ширин мевасини бугун ҳузур қилиб татиб, набираларидан ҳам ана шундай оқибат кутиб яшамоқда.\nСотқинойдан фақат яқинларгагина эмас, балки касбга фидойиликни ҳам ўрганиш керак. Ўттиз йил бир жойда, бир касбда ишлаш... Айтишга осон. Вақтида маош берилмаган, дарсликлар топилмай қийналган, ёш болаларидан хабар олгани мактаб ва уйи орасида бўзчининг мокисидай қатнаган вақтлари кўп бўлган. Бироқ барига чидади, мактабни, севимли касбини ташлаб кетмади.\nОддийгина деҳқон отаси Жўравой Жумаевнинг кетмон чопиб топган тўрт танга пули билан бари болаларини олийгоҳларда ўқитгани, уларни аҳиллик, борига қаноат қилиш, йўғига чидашга ўргатгани Сотқинойнинг умр йўлида маёқ бўлиб хизмат қилмоқда.\nБутун Тожикистонда десам, жуда баланд кетворарману, лекин яқин-атрофингизда, таниган, билган кишиларингиз орасида яна битта шундай аёл, отасининг асил қизи борлигини айтинг, мен иккала қўлимниям баравар кўтариб, тан беришга тайёрман.\nБугун: 18-01-2020 20:22:05


Бухоролик тракторчи сохта ҳужжат билан 500 минг доллар ишлаб топди » Ўзбекистон янгиликлари – Zamin.uz\n26 апрель 2017, 19:43\nЎзбекистонлик трактор ҳайдовчисига сохта сертификат олгани учун саккиз йиллик қамоқ жазоси берилди. У ўзини врач деб таништириб, ярим миллион доллар ишлаган. Бу ҳақда “РИА Новоcти” нашрига таяниб “Qalampir.uz” хабар бермоқда.\nБухоро вилоятининг Олот туманидаги қишлоқларнинг бирида трактор ҳайдовчиси бўлиб ишлаган Қаҳрамон Пўлатов Қозоғистон Республикаси Соғлиқни сақлаш вазирлиги томонидан “берилган” Бутунжаҳон халқ табобати, шифоркорлари ва психологлари ассоциациясининг сертификатини сохталаштирган.\nФирибгар бир йил олдин хусусий клиника очган. Қариндошларини ишга олган. Тергов натижаларига кўра, фойда қилинган даромад 1,8 миллиард сўмни (Ўзбекистон Республикаси Марказий банки курси бўйича тахминан 500 минг доллар) ташкил этди.\nБухоро вилоят суди Пўлатовга энг кам иш ҳаққининг 150 баробарида (тахминан олти минг доллар) жарима ва 8 йилга озодликдан маҳрум қилиш жазоси берилди. Унинг шериги эса қидирилмоқда.\nЯнгиликлар » Жамият » Бухоролик тракторчи сохта ҳужжат билан 500 минг доллар ишлаб топди


Ислом – Ўзбекистон\nГлавная / Маданият / Ислом\n17.11.2018\tИслом, Маданият Comments Off on Меҳмон фаришталар\nАллоҳнинг пайғамбари Иброҳим –алайҳиссалом– ҳовлиларида эдилар. Куч-қувватга тўлган, чиройли, келишган йигитлар у кишининг олдига келиб, салом беришди. Иброҳим –алайҳис-салом– уларнинг саломларига алик олиб, уларни меҳмондорчиликка таклиф қилдилар. Дарҳол семиз бир бузоқни сўйдилар-да, уни пишириб, меҳмонларга тақдим қилдилар. Улар таомдан бир луқма ҳам олмай, ўтиравердилар. Иброҳим –алайҳис-салом– меҳмонларнинг бирортаси ҳам таомга …\nҒусл дуоси – ӯзбекча, текс скачать\n02.08.2018\tИслом, Маданият Comments Off on Ғусл дуоси – ӯзбекча, текс скачать\nНавайту ан агтасила ғуслан минал жанобати рафан лил ҳадаси истибоҳатан лиссалоти ва таҳоратан лил бадан ива тақаррубан миналлоҳи таъоло Аллоҳу акбар.\nЖума намози – ўқиш тартиби ракатлари\n28.07.2018\tЖамият, Ислом Comments Off on Жума намози – ўқиш тартиби ракатлари\nЖума намози қандай ўқилади неча ракат. Жума намози. Ҳар жума куни пешин намози ўрнига ўқилади. Жами 10 ракатдир. Пешин намозининг 4 ракат фарзи ўрнига 2 ракат фарз жамоат билан ўқилади. Намоз вақти кириши билан 4 ракат суннат ўқилади, хутбадан кейин эса жамоат билан 2 ракат фарз ва 4 ракат суннат ўқилади. Жума намозидан кейин 2 ракат …\nНамоз вақтлари ўзбекистонда\n26.07.2018\tЖамият, Ислом, Маданият Comments Off on Намоз вақтлари ўзбекистонда\nНАМОЗ Намозни тарк этганнинг жазоси: Суюкли Пайғамбаримиз (соллалоҳу алайҳи васаллам)- бизни ҳадис орқали огоҳлантирдилар: «Биз билан у (муш- рик ва кофир)лар ўртасидаги фарқ – намоздир. Ким уни тарк этса, кофир бўлади». Исломда намозни адо этиш бурчидан тамоман озод қи- ладиган бир сабаб йўқдир. Намозни ҳатто касал ва заиф ин- сонлар …\n05.01.2018\tИслом, Маданият Comments Off on Рамазон 2018 тақвими Ӯзбекистон (Тошкент)\nРўза тутиш (оғиз ёпиш) дуоси Навайту ан асума совма шахри рамазона минал фажри илал мағриби, холисан лиллахи таъала. Аллоху акбар. (Маъноси: Рамазон ойининг рўзасини субхдан то кун ботгунча тутмоқни ният қилдим. Холис Аллох учун. Аллох буюкдир.) Ифторлик (оғиз очиш) дуоси Аллохумма лака сумту ва бика аманту ва …\nРамазон ойи 2018 тақвим\n05.01.2018\tИслом, Маданият Comments Off on Рамазон ойи 2018 тақвим\nРамазон ойи қачон бошланади. Рамазон нур ва гўзаллик ойи. Рамазон яхшилик ва поклик ойи. Рамазон гўзал хотиралар ойи. Рамазон Қуръон нозил бўлган ой. Унда минг ойданда яхши Қадр кечаси бор. Бадр жангининг ғалабаси ҳам Рамазон ойида бўлган. Унинг охирида чексиз шодлик улашувчи кун – Ийдул фитр бор. Рамазон қалбларни нурга тўлдирар. …\n03.01.2018\tЖамият, Ислом Comments Off on Ўзбекистондан ҳажга бориш тартиби ўзгарди\nВазирлар Маҳкамасининг 2017 йил 28 декабрдаги 1031-сон қарори билан Ҳаж ва Умра тадбирларини ташкил этиш ва ўтказиш тартиби тўғрисидаги низомга ўзгартиришлар киритилгани тўғрисида Kun.uz хабар қилди. Киритилган ўзгартиришларга кўра, ҳажга бормоқчи бўлган фуқаро олдин бундай сафарга бормаган бўлиши лозим (олдинги талаб сўнгги 5 йил мобайнида ҳажга бормаган бўлиши керак эди). Бундан ташқари, …\n08.04.2017\tИслом, Маданият Comments Off on Аёлга эҳтиром\nБир неча кунлар аввал пойтахтимиз масжидларидан бирининг имом-хатиби айтган сўзлар интернет оламида бирдан шов-шув бўлиб кетди. Бироқ бу ҳақда имом-хатибимизга нисбатан турли таъна тошлари отилгани, ҳатто ҳақоратли сўзлар айтилганини эшитиб, беихтиёр халқ орасида кенг тарқалган «Тўғри гап туққанингга ёқмайди», деган гап хаёлимизга келди. Афсус, минг афсус… Бир неча йил аввал …\nЭр хотин жинсий азоларини ялаши мумкинми?\n06.04.2017\tИслом, Маданият Comments Off on Эр хотин жинсий азоларини ялаши мумкинми?\nАллоҳ таолога ҳамду санолар, Пайғамбаримизга салавот ва саломлар бўлсин! Эр-хотин бир-бирининг танасидан лаззатланиши жоиз. Аллоҳ таоло: “Хотинларингиз сизларнинг экинзорингиздир. Экинзорингизга хоҳлаган тарафингиздан келаверинглар” – деган (Бақара, 223). Лекин эр-хотин ўртасидаги жинсий муносабатларда эр аёлининг орқасига ёки ҳайз вақтида унинг олдига яқинлик қилиши тақиқланади. Аллоҳ таоло: “Ҳайз вақтида аёлларингиздан (яъни уларга …\n06.04.2017\tАжоибот, Ислом, Маданият Comments Off on Москва шаҳрида шайх Муҳаммад Содиқ Муҳаммад Юсуф раҳимаҳуллоҳ хотираларига бағишланган тадбир ўтказилди\nРоссия пойтахти Москва шаҳрида Ражаб ойининг кириб келгани ва шу билан бир қаторда бутун Ислом дунёсига машҳур бўлган ўзбекистонлик шайх Муҳаммад Содиқ Муҳаммад Юсуф раҳимаҳуллоҳ хотираларига бағишланган тадбир бўлиб ўтди. Йиғилиш жорий йилнинг 29 март куни Москванинг МРО «Рисолат» қошидаги «Ихлос» мусулмон ўқитувчилар марказида уюштирилди. Унда серқуёш Ўзбекистондан келган меҳмонлар, …\nПике фаолиятидаги энг муҳим ғалабани тилга олди\nТошкент-Казань йўналишида халқаро автобус қатнови йўлга қўйилди\nЭрон клубининг собиқ президенти журналистнинг оёқлари орасига зарба берди\nМиржалол Қосимов: Ҳаёт давом этади


ID-карта бланкасида фуқаро миллати ҳақидаги ёзув бўлмайди\nАмалдаги биометрик паспортдан фарқли равишда 2021 йил 1 сентябрдан жорий этиладиган ID-карталарнинг юза қисмида фуқаронинг миллати кўрсатилмайди. Ушбу маълумот ID-карта чипида сақланади. Бу ҳақда президентнинг «Ўзбекистон Республикасида идентификация ID-карталарини жорий этиш чора-тадбирлари тўғрисида»ги фармони ижроси юзасидан ўтказилган брифингда маълум қилинди.\nАхборот ва коммуникацияларни ривожлантириш вазирлиги ҳузуридаги «Электрон ҳукумат» маркази бўлим бошлиғи Ниғматилла Шарофиддинов ID-карта устки қисмида фуқаронинг «миллати» ёзуви акс этмаслиги ва бунинг сабаби хусусида тўхталди.\n«2021 йилдан жорий этиладиган ID-карта халқаро талабларга мослаб ишлаб чиқилди. Унинг юза қисмида (ID-карта бланкаси) шахснинг миллати ёзуви акс эттирилмайди. Чунки бу халқаро талабга кўра, миллатчиликка қарши қўлланган ёндашув ҳисобланади.\nМаълумки, фуқаролар давлат ташкилотларига мурожаат қилганда, улардан идентификация талаб этилади. Пандемия даврида идентификация билан мавжуд муаммолар яққол намоён бўлиб қолди. Эндиликда жорий этиладиган ID-карта билан давлат ташкилотларига мурожаат қилинганда, тўғридан тўғри идентификациялаш тизими жорий этилиши бўйича топшириқ берилган. ID-картада фуқароларнинг шахсий электрон имзо калитлари сертификатлари ҳам электрон тарзда киритилади. Бу эса давлат хизматларидан фойдаланишда қулайлик яратади.\nШунингдек, my.gov.uz ягона интерактив давлат хизматлари портали орқали ID-карталарни олиш бўйича мурожаат юбориш, тўловларни онлайн амалга ошириш имконияти ҳам яратилади», дея ахборот берди Шарофиддинов АОКАда ўтказилган брифингда.\n00:07 / 15.01.2021\nИИВ расмийси: Паспортининг муддати тугамаган фуқаро ID-карта олишга мажбур эмас\n13:40 / 13.01.2021


00:49 / 31.10.2016\nРоссиянинг Сурияга йўл олаётган "Адмирал Кузнецов" авиаташувчи кемасига ҳамроҳлик қилаётган жанговар кемалар гуруҳига "Калибр" ракеталари билан қуролланган яна учта сув ости кемаси қўшилди, деб хабар бермоқда The Sunday Times. Бу хабар НАТО раҳбариятини ташвишлантириб қўйган. НАТО раҳбарияти Россия президенти Владимир Путин "Ҳалабга ҳал қилувчи ҳужумни" ўтказиш буйруғини бермоқчи деб ҳисобламоқда.\nНашрнинг таъкидлашича, Буюк Британия ҳарбий-денгиз кучлари 971-лойиҳа бўйича қурилган иккита "Щука-Б" ва "Варшавянка" ҳамда 877-лойиҳадаги битта "Палтус" сув ости кемасини қайд қилган. Ҳозирда авиаташувчи кема ва унга ҳамроҳлик қилаётган гуруҳ Шимолий Африка қирғоқлари яқинида "кутиш режимида" турибди, деб хабар бермоқда Russia Today.\nБритания ҳукуматининг юқори лавозимдаги амалдори инглиз нашрига "Путин бизнинг олдимизда мушакларини ўйнатаётганини англамоқдамиз. Бу ҳаракатларни "Қаранглар, мен қанчалик узоққа бора оламан, сиз эса ҳаттоки жавоб бера олмайсиз" деб талқин қилиш мумкин" деб айтган.\nсув ости кемалари


PressReader - Qishloq Hayoti (Village Life): 2018-05-29 - Гуллар шаҳрида гул байрами\nГул етиштириш ва сотиш сердаромад соҳадир. Голландия ва Монако давлатларининг ушбу йўналишдан катта маблағ олаётгани фикримиз тасдиғидир. Улар Европа ва АҚШ бозорини турфа гуллар билан тўлдириб, давлат бюджетига катта даромад келтиради.\nQishloq Hayoti (Village Life) - 2018-05-29 - ПЕРВАЯ СТРАНИЦА - Равшанбек МИРЗАОЛИМОВ, “Qishloq hayoti” мухбири.\nНаманган – гуллар шаҳри. Озодалик, покизалик, саранжом-саришталик ҳаёти мазмунига айланган наманганликлар ўтган асрнинг 60-йиллари бир неча километрга чўзилган, ифор таратиб турувчи фусункор гулзорлар яратдилар. Уларнинг довруғи узоқ-узоқларга етди. Бугун ҳам пок ниятли кишилар йўлнинг икки чети, ариқ бўйларига уруғ қадаб даромад кўришмоқда. Йил сайин соҳага қизиқиш ортиши гулчилар сулолалари сафи кенгайишига туртки бераётир.\n– Шаҳарни ободонлаштириш, кўкаламзорлаштириш, кўча четларида гулзорлар ташкил этишга доим катта эътибор қаратилган, – дейди “Нафосат” гул ишқибозлари клуби ташаббускор гуруҳи раҳбари Дилбархон Содиқова. – Қатор давлатлардан япон сакураси, магнолия, каштан, камелия, лола, цикламен, примула, кпивея, глициния, форзиция каби юздан ортиқ манзарали дарахт ва гул, бута ўсимликлари олиб келиниб экилди, кўпайтирилди. Бу эса ҳудуднинг чиройини оч- моқда.\nПрезидентимиз Шавкат Мирзиёев ўтган йили Наманган вилоятига ташрифи чоғида айнан Заҳириддин Муҳаммад Бобур номли боғда бўлиб, вилоятда гулчилик соҳасини янада ривожлантириш борасида берган топшириқ ва тавсиялари ўз натижасини берди. Буни амалга оширилган катта бунёдкорлик, ободонлаштириш ишлари ҳам исботлаб турибди.\n– Ушбу боғда 6 миллиард 300 миллион сўмлик қурилиш-монтаж, ободонлаштириш ишлари амалга оширилди, – дейди маданият ва истироҳат боғи директори Муҳиддин Турсунов. – 26 та хизмат кўрсатиш объекти янгитдан қурилди: 800 томошабинга мўлжалланган амфитеатр, очиқ эстрада майдони, “сокин ҳудуд”, “насиҳат майдони”, 165 та тунги чироқлар, 65 та сўритокли ўтирғичлар, фонтанлар, 1,5 км. очиқ сув тизими, 3 та ер ости дренаж қудуғи, 1 гектарлик кўлдаги “Музқаймоқ оролчалари”, “Қайиқлар бекати” шулар жум- ласидан. Шахмат-шашка клуби, катта кўчалар билан боғловчи 9 та дарвоза, “Нуроний” жамғармаси вилоят бўлими биноси ва 200 ўринли “Оталар чойхонаси” эса ҳозирданоқ гавжум.\nБоғнинг 5 гектарлик майдонида 2 миллионга яқин гул ва манзарали дарахтлар парвариши йўлга қўйилган.\nШу тобда вилоят ва шаҳар ҳокимликлари ташаббуси билан ушбу ҳудудда 58-анъанавий гул байрами бўлиб ўтаётир. Эрта тонгдан Наманган аэропортидан Заҳириддин Муҳаммад Бобур номли маданият ва истироҳат боғига қадар йўл бўйларию, чор-атроф гулзорга айланган. Гул байрамига бағишланган қўшиқлар ёшлар томонидан жўровозликда куйланмоқда.\n– Бугун вилоят ҳудудидаги хонадонларда 115 хилдаги гулларнинг 800 дан ортиқ тури парваришланмоқда, – дейди “Нуроний” жамғармаси вилоят бўлими раиси, “Эл-юрт ҳурмати” ордени соҳиби Икромхон ота Нажмиддинов. – Ҳовли, кўча, гузар, ташкилот ва муассасалар ҳудуди боғ ва гулзорларга бурканишида кўпни кўрган нуронийлар ёшларга бошқош бўлиб, намуна кўрсатишмоқда.\nНаманганга дунёнинг турли бурчакларидан гул ишқибозлари келгани ҳам азал-азалдан ушбу ҳудуднинг бу борада ўзига хос ўрни борлигини кўрсатади.\n– Жуда кўп давлатларда бўлганман, – дейди франциялик сайёҳ Сергэ Хугиен. – Аммо Наманганнинг табиати, қалби пок одамлари, экологик тоза, шириндан-шакар мевалари, гулларга бурканган кўчалари, бетакрор гул байрами менга манзур бўлди. Янаги йилга ҳам кўпчилик бўлиб жозибали тадбирларда қатнашишни ният қилдик.\nБангладеш Республикасининг Ўзбекистондаги фавқулодда ва мухтор элчиси Мосуд Моннон, Россия фуқароси Сергей Руцинов ҳамда Саудия Арабистони, Қувайт, Туркиядан келган сайёҳлар ҳам бу ернинг гуллари ифорини жуда юқори баҳолашди.\n– Ўзбекистоннинг тарихи ва анъаналари ҳақида кўрсатувлар тайёрлаш мақсадида Ахсикентга келгандик, – деди хитойлик журналист Гай Хендерсон. – Ўзига хос, ҳайрат чулғайдиган “Гул байрами”да қатнашиш, тўғридан-тўғри кўрсатув тайёрлаш ва узатиш бахтига муяссар бўлдик. Менда жуда тез ривожланиб бораётган давлат, унинг меҳнаткаш ва меҳмондўст халқи, бетакрор ва фусункор гул байрами катта таассурот қолдирди.\nГул байрами ҳали ҳам давом этмоқда. Чунки, ҳар кимга ҳар турли гул ёқади, шоир айтмоқчидек, “Кимгадур ёқар лола, ким атиргул шайдоси”. Шундай экан, шу кунларда гулларга бурканган гўшани бир айланинг!


Молия вазирлиги 2020 йилги «Фуқаролар учун бюджет» лойиҳасини тақдим этди | NORMA.UZ\nЭслатиб ўтамиз, «Фуқаролар учун бюджет» – кенг аудитория эътиборига етказиш учун қулай форматда тақдим этилган, Давлат бюджети тўғрисидаги йиғма маълумот. Уни чоп этиш 2018 йилдан амалга киритилган.\nЭълон қилинган лойиҳада 2020 йил учун Давлат бюджети даромадлари 128 460 млрд сўм ёки ЯИМнинг 20%и миқдорида режалаштирилган, бу эса жорий йил якуни бўйича даромадларнинг кутилаётган ижросидан 15 817,1 млрд сўмга кўпроқдир. Кутилаётган тушумларни баҳолашда иқтисодиётнинг реал ўсиши, солиқлар маъмурчилигини такомиллаштириш, алоҳида солиқ ва божхона имтиёзларининг бекор қилиниши, шунингдек нарх ва валюта курсининг кутилаётган ошиши каби омиллар ҳисобга олинган. Прогнозлаштирилаётган даромадлар тузилмасида билвосита солиқлар салмоғини бирмунча қисқартириш орқали бевосита солиқларни ошириш тенденцияси сақланиб қолади.\nдавлат номидан ёки Ҳукумат кафолати остида ташқаридан маблағларни жалб этиш бўйича янгидан имзоланган битимлар – $4 млрд;\nдавлат мақсадли дастурларини амалга ошириш учун Ўзбекистон номидан ёки давлат кафолати остидан жалб этиладиган (ўзлаштириладиган), келгуси йилларда Давлат бюджети маблағлари ҳисобига сўндириладиган қарзлар – $1,5 млрд.\n2019 йилдан ташаббусли бюджетлаштириш дастаклари жорий этилмоқда, бунда туманлар (шаҳарлар) бюджетларининг қўшимча маблағларининг камида 10%и жамоатчилик фикри асосида ўтказиладиган тадбирларни молиялаштиришга йўналтирилади. Механизмлар openbudget.uz портали воситасида амалга оширилади. 2019 йил I чорак якунларига кўра жами республика бўйича 4 049 та овоз ва таклифлар билдирилган, уларни молиялаштиришга 28,9 млрд сўм ажратилган. II чоракда ташаббуслар 5 бараварга кўпайган, уларга 48,3 млрд сўм йўналтирилган. Асосийси булар ободонлаштириш ва таълим муассасаларини таъмирлаш ишларидир.\n«Фуқаролар учун бюджет. 2020 йилги лойиҳаси» тўлиқ матни билан ҳавола орқали ўтиб танишиш мумкин.\nИнфографика: 2019 йилги Давлат бюджети лойиҳаси ва 2019-2021 йиллардаги макроиқтисодий кўрсаткичлар


Товар ва хом ашё биржаси пахта толаси нархининг ошганини эълон қилди\n09 Sentabr 16:45 / Published in Иқтисодиёт\nЎзбекистон республика товар-хомашё биржаси нашри пахта толаси биржа савдосининг жорий йил бошидан буён ҳолати ҳақида хабар берди.\nҚайд этилишича, бу даврда биржанинг электрон савдоси орқали 228,8 минг тоннадан ортиқ турли навли пахта толаси сотилган. Ўртача ойлик савдо ҳажми 28,6 минг тоннани ташкил этди.\nТаҳлилчилар ушбу маҳсулот сотилишининг пасайиш тендентсиясини кўрсатмоқдалар. Агар 2021 йил январ ойида сотиш ҳажми 42 минг тоннани ташкил этган бўлса, август ойида у 20,4 минг тоннагача камайди.\nҲаммаси бўлиб, ҳар хил турдаги 5 турдаги пахта толаси сотилди. Энг катта сотиш ҳажми 1-навли ва 4-синф учун қайд этилди, уларнинг улуши 71%ни ташкил этди. Иккинчи ўринни 7% улушга эга 4-турдаги 2-навли пахта толаси эгаллади. Бунинг ортидан 1-навли 5-типли ва 3-навли 4-турдаги (ҳар бири 6%).\n2021 йил августигача пахта толаси ички бозорида ойлик нархлар динамикаси ўсиш тендентсиясини кўрсатди, бу эса маҳсулотни намойиш этиш ҳажмининг пасайиши билан боғлиқ. Бу ҳам жаҳон нархларининг динамикаси билан боғлиқ. Пахта толасининг ички бозори бошланғич нархларнинг халқаро бозорлар билан ўзаро боғлиқлиги туфайли ташқи бозорга ўхшаш динамикани намойиш этмоқда.\nАгар январ ойида пахта толасининг барча турларининг ўртача нархи бир тонна учун 15,4 миллион сўмни ташкил этган бўлса, июл ойида бу кўрсаткич 23,6 миллион сўмга ёки 52,9% га ошди ва бу кўриб чиқилаётган даврдаги энг юқори кўрсаткичдир. Август ойида пахта толасининг барча турларининг ўртача нархи 21,1 миллион сўмни ташкил этди.\nПахта толасини сотиб олиш тузилмаси бўйича ҳудудлар нуқтаи назаридан етакчилар пайдо бўлди. Ҳисоботда Тошкент шаҳри ва Тошкент вилоятининг умумий улуши 31%ни ташкил этгани қайд этилган. Фарғона вилояти 21%улуш билан иккинчи ўринда. Ундан кейин Андижон ва Наманган вилоятлари (мос равишда 14% ва 8%). Бошқа ҳудудларнинг улуши 1-6%оралиғида қолмоқда, дейилади ҳисоботда.\nTagged under: ПАСАЙИШ, ПАХТА, тола\n50 миллион доллар ўзбек-тожик инвестиция фондининг устав капитали бўлган фонд пайдо бўлади


Навалний колонияда очлик эълон қилди - EFFECT.UZ\n. 08:15 | 01.04.2021\nМухолифатчи Алексей Навалний тиббий ёрдам мухтожлиги сабаб, колонияда очлик эълон қилди.\n“Мен врачни чақириш ва дори сўрашга ҳуқуқим бор. Лекин ҳозирда бу ҳуқуқларимдан фойдаланишга беришмаяпти. Ҳазил, хазил билан, аммо бу мени асабийлаштиришга мажбурламоқда”, – деб ёзилган Навалнийнинг Instagram саҳифасида.\nСиёсатчи минтақавий штаб-квартираси раҳбари Леонид Волковнинг таъкидлашича, Навалний бутунлай очлик эълон қилмайди, яъни у сув ичишни давом эттиради. Навалний шифокорни кўришга рухсат берилгунча очлик эълон қилишини ваъда қилди.\nСиёсатчи Владимир вилоятининг Покров шаҳридаги ИК-2 раҳбари Александр Мухановга мурожаат қилди.\nБаёнотда айтилишича, Навалний аввалига орқасида, кейин ўнг оёғида ўткир прогрессив оғриқларни ҳис қилган ва энди чап оёғининг бир қисми ишламай бошлаганва буларнинг барчасига қарамай, у зарур тиббий ёрдамни олмаган.\n“Навалний ҳаётида биринчи марта очлик эълон қилди. У ҳар доим буни ўта чора деб билган”, – деди Леонид Волков\n“Кўп марта, бошқалар очликдан ўлганида, Алексей буни ўзи қиламан деб тасаввур қила олмаслигини айтган эди. У буни охиригача боришга тайёр бўлгандагина амалга ошириладиган радикал сиёсий ишора деб атаган. Демак у буни қилишга мажбур бўлган”, – деб ёзган ФБК тергов бўлими бошлиғи Мария Певчих.\nБухорода ўзини томдан ташламоқчи бўлган эркак қутқариб қолинди\nСариосиёда мудҳиш қотиллик. Эр ўз хотинини ўлдирди\nПутиннинг қасри борлиги ростми?


Коронавируснинг юқувчанлигини оширган мутация аниқланди\n06.05.2020 15:14 0 3823\nАҚШдаги Лос-Аламос миллий лабораторияси олимлари Дюк университети (АҚШ) ва Шеффилд университети (Буюк Британия)даги ҳамкасблари билан биргаликда олиб борилган тадқиқотлар натижасида коронавируснинг юқувчанлиги мутация юз бергани учун ошган деган хулосага келишди.\nМутахассислар коронавирус геноми тадрижийлигининг бир неча мингтасини ўрганишди ва жами 14 та мутациясини аниқлашди. Уларнинг биттаси тикансимон оқсилга тааллуқли. Яъники бу коронавирус хўжайин-организм ҳужайраларига осонроқ ёпишиб олишини англатади.\nОлимлар келтирган маълумотда коронавирусга чалинган бир нафар бемор ўртача ҳисоблаганда 2,4 кишига касалликни юқтириши айтилади. Солиштириш учун: оддий грипп битта одамдан 1,28 кишига, «испанка» 1,8 кишига юқади.\nМутацияланган янги вирус Европа ва Шимолий Америкада апрель ойида гегемонга айланди. Тадқиқотчиларнинг фикрича, мутацияга учраган коронавирус организмнинг иммун тизимини тормозлаб, антитаналарни осон ишдан чиқаради.\nКоронавируснинг мутацияга учраш қобилияти ҳозир ишлаб чиқилаётган вакциналарнинг самарадорлигини кескин пасайтириб юбориши мумкин. Олимларнинг айтишича, агарда пандемия ёзда чекинмас экан, вакциналар фойдасиз бўлиб қолади.\nтадқиқот пандемия мутация коронавирус


POLITICS - 6/11 - UzTV New York, Inc.\nHome » Archives by category » UZ TV NEWS » POLITICS (Page 6)\nАкмал Саидов сайловчилар билан учрашувда фарғоналикларни эътироф этди\n19 февраль куни Ўзбекистон “Миллий тикланиш” демократик партиясидан Ўзбекистон Республикаси Президентлигига номзод Акмал Саидов Фарғона вилояти сайловчилари билан учрашди. Учрашувни Ўзбекистон Республикаси Президенти сайловини ўтказувчи 11-Фарғона округ сайлов комиссиясининг раиси Н.Собиров очди. Президентликка номзоднинг ишончли вакили М.Бекмирзаева йиғилганларни номзоднинг таржимаи ҳоли билан таништирди. Ўзбекистон Республикаси Президентлигига номзод Акмал Саидов ўз сайловолди дастури юзасидан нутқ сўзлади. […]\nФарғонада Ўзбекистон Республикаси Президенти сайловида Ўзбекистон Халқ демократик партияси томонидан номзоди кўрсатилган Ҳотамжон Кетмоновнинг сайловчилар билан учрашуви бўлиб ўтди. Учрашувда жорий йилнинг 29 март куни бўлиб ўтадиган Ўзбекистон Республикаси Президенти сайлови муносабати билан партия номзодининг биографияси ҳамда Сайловолди дастури сайловчиларга таништирилди ҳамда мамлакатимизда олиб борилаётган кенг кўламли ислоҳотлар, вилоят аҳлини қизиқтираётган ижтимоий-сиёсий масалалар юзасидан фикр […]\nПрезидент Ислом Каримовнинг Ўзбекистон Республикаси Олий Мажлиси Қонунчилик палатаси ва Сенатининг қўшма мажлисидаги маърузаси янги сайланган депутатларнинг зиммасига улкан масъулият юклади. Давлат раҳбари Олий Мажлиснинг аввалги таркиби фаолиятига аниқ рақам ва мисоллар билан холисона баҳо бериб, янги шаклланган парламент мавжуд имкониятлардан тўлақонли фойдаланиши ҳамда сиёсий партиялар олдида турган долзарб вазифалар ҳақида атрофлича тўхталиб ўтди. Ижтимоий-сиёсий […]\nСУД-ҲУҚУҚ ИСЛОҲОТЛАРИ САМАРАСИ\nМустақиллик йилларида мамлакатимизда амалга оширилаётган демократик ислоҳотларнинг асосий мақсади инсон ҳукуқ ва эркинликларини таъминлашдан иборатдир. Ушбу жараёнда суд-ҳуқуқ соҳасидаги ўзгаришларга, шу жумладан, суд ҳокимиятининг мустақиллигини таъминлаш, жамиятдаги мавқеини ошириш, энг муҳими – фуқароларнинг ҳуқуқ ва эркинликлари ҳимоясини таъминловчи ҳуқуқни муҳофаза қилувчи тизимни либераллаштириш масалаларига алоҳида аҳамият қаратилди. 2014 йил 21 январда матбуотда эълон қилинган “Ўзбекистон […]\nПРЕЗИДЕНТ САЙЛОВИГА ТАЙЁРГАРЛИК ҚАНДАЙ?\nЮртбошимиз томонидан қабул қилинган «Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш Концепцияси»да демократик ўзгаришларни чуқурлаштиришнинг энг муҳим устувор вазифалари белгиланган. Концепция юртимизда демократик ислоҳотларни амалга ошириш борасида узоқ муддатга мўлжалланган дастур ҳисобланиб, ушбу йўл билан ҳаётнинг барча соҳаларида замон ва давр руҳига мос демократик ўзгаришлар ва янгиланишлар амалга ошириб келинмоқда. Концепция Давлат ҳокимияти […]\nМИЛЛИЙ АРМИЯМИЗ – ТИНЧЛИГИМИЗ КАФОЛАТИ\nМустақиллик йилларида Ўзбекистон Қуролли Кучлари ташкилий-бошқарув, сиёсий-ҳуқуқий, моддий-техникавий таъминот жиҳатидан юксак даражага кўтарилди. Ўзбекистон Республикасининг ҳарбий ҳуқуқ манбаалари орасида Конституция алоҳида ўрин тутади. Ундаги ҳарбий соҳани тартибга солувчи нормаларнинг барчаси мудофаани ташкил қилишга йўналтирилган бўлиб, у Ўзбекистон Республикасини бевосита ҳимоя қилишга қаратилган тадбирлардан иборатдир. Конституциянинг 125 ва 126-моддаларига асосан Ўзбекистон Республикаси Қуролли Кучлари Ўзбекистон Республикасининг […]\nМамлакатимизда амалга оширилаётган суд-ҳуқуқ ислоҳотларининг мазмун-моҳияти аввало инсон ҳуқуқ ва манфаатларини олий қадрият сифатида тан олиб, унинг ишончли ҳимоясини таъминлашга қаратилган. Олиб борилаётган бу ислоҳотларнинг бевосита ташаббускори муҳтарам Юртбошимизнинг “Ислоҳот – ислоҳот учун эмас, аввало инсон учун, унинг манфаатлари учун хизмат қилмоғи даркор”, деган фикрлари суд-ҳуқуқ соҳасидаги давлат сиёсатининг асосий мақсадини белгилаб берди. Мустақилликнинг дастлабки […]\nМустақиллик йилларида ҳарбий хизматчилар оилаларини уй-жой билан таъминлашга катта эътибор қаратилмоқда. Президентимиз томонидан ҳарбийлар ва уларнинг оила аъзоларини, ижтимоий ҳимоя қилиш, турар-жой ва маиший шароит билан таъминлаш борасида қатор ислоҳотлар ўтказилмоқда. Ҳарбий хизматчилар янги барпо этилган замонавий уйларга кўчиб ўтиб, яшаш шароитлари яхшиланиб бормоқда. Ўзбекистон Республикаси МХХ чегара қўшинларида хизмат қилувчи офицерлар ҳамда сержантлар таркибининг […]\nЎзбекистон Республикаси Олий Мажлиси Сенатининг “Ўзбекистон Республикаси Конституцияси қабул қилинганлигининг йигирма икки йиллиги муносабати билан Амнистия тўғрисида”ги қарори кўплаб юртдошларимизга қувонч ҳадя этди. Ана шу ҳужжатга мувофиқ жазони ижро этиш муассасаларидан кўплаб маҳкумлар муддатидан олдин озод қилиндилар. Яна кўплаб маҳкумларнинг жазо муддатлари қисқартирилди. Ушбу қарор ижросини таъминлаш мақсадида вилоятимизда ишлаб чиқилган махсус дастур асосида суд, […]\nАМНИСТИЯ АКТИ ҚЎЛЛАНИЛДИ\nАзалдан халқимиз хато қилган, жиноят кўчасига кириб қолган кишини кечириб, тўғри йўлга бошлаган. Ёки хатоларини тўғрилаш учун фурсат, имконият яратган. Шу жиҳатдан қаралганда юртимизда амнистия актининг қўлланилиши халқимизнинг олижаноб фазилатларидан келиб чиққан, қадриятларимизни ўзида мужассамлаштирган муҳим воқеадир. Ўзбекистон Республикаси Олий Мажлиси Сенатининг “Ўзбекистон Республикаси Конституция қабул қилинганлигининг йигирма икки йиллиги муносабати билан амнистия тўғрисида” ги […]


Алимова: Ўзбекистонда коронавируснинг юқиши жуда ошган. Бу ҳақиқатан ҳам яхши вазият эмас Ўзбекистон янгиликлари\n22 June 2021, 14:45\nЎзбекистон, Тошкент – Batafsil.uz. Ўзбекистонда коронавируснинг юқиши жуда ошган. Бу ҳақиқатан ҳам яхши вазият эмаслиги хусусида Зангиота биринчи ихтисослашган кўп тармоқли юқумли касалликлар шифохонаси директорининг ўринбосари Ҳилола Алимова айтиб ўтган.\n"Охирги пайтда касалланганлар орасида 18 ёшгача бўлган болалар ва ёшлар, шунингдек, 30 ёшдан 40 ёшгача бўлган меҳнатга лаёқатли кишилар кўплаб учрамоқда. Бу ёшларнинг санитария-эпидемиология қоидаларига риоя қилмаслигидан дарак беради. Катта ёшлилар орасида реанимацияга тушаётганларнинг аксарияти эмлашдан бош тортганлардир", - деди у "Ўзбекистон 24" телеканали эфири давомида.\nАлимованинг сўзларига кўра, сўнгги бир неча кун ичида касалланиш, касалхонага ётқизиш ва оғир беморлар сони кескин ошган.\n"Ой бошида бир кунда 40-50 нафар бемор касалхонага ётқизилган бўлса, бугунги кунда бу 140-150 кишини ташкил этмоқда. Бу албатта, яхши вазият эмас ва одатда бунга битта оила беморлари ёки бир хил тадбирларда- туғилган кунлар, тўйларда иштирок қилганлар киради. Мазкур вируснинг юқиш даражаси жуда баланд", - деди у.\nЕнг ёмони, бу касалликка ҳомиладор аёллар ҳам дучор бўлмоқда. Зангиотада 800дан ортиқ ҳомиладор аёл даволаниб, ҳозирда 95га яқини бўлажак фарзандларининг саломатлиги учун курашмоқда.\nЭслатиб ўтамизки, яқинда Ўзбекистонда эмланадиганлар қамрови оширилди. Энди 50 ёшга кирганлар ва ундан юқорилар эмланиши мумкин.


Хитой-Қирғизистон-Ўзбекистон темир йўлини қуриш режалари амалга ошиши мумкин\nПекин ҳукумати Хитой-Қирғизистон-Ўзбекистон темир йўлини қуриш режаларини тасдиқлагани айтилмоқда. Бу ҳақда Қирғзистон Бош вазири ўринбосари Тайирбек Сарпашевга таяниб, матбуот воситалари хабар қилмоқда.\n5 феврал куни Пекинга сафардан қайтган Сарпашев Бишкекда ўтказилган матбуот анжуманида Хитой расмийлари 2 миллиард АҚШ долларига тенг темир йўл лойиҳасини амалга ошириш режаларида собит эканини маълум қилди.\nУнга кўра, лойиҳани амалга ошириш имконлари ўрганилиб, хулосалари шу йилнинг январ оийда берилган. Ҳисобот хитой тилидан рус тилига таржима қилингач, Ўзбекистон ва Қирғзистон ҳукуматларга тақдим қилинади.\nХитойдан Қирғизистон орқали Ўзбекистонгача етадиган темир йўл қуриш ғояси илк бор 1996 йилда илгари сурилган.\nАгар лойиҳа амалга ошса, Хитойнинг тижорат марказларидан бири ҳисобланган Қашқардан бошланган темир йўл Қирғизистоннинг жаҳон бозори жйолашган Қораcув тумани орқали Ўзбекистоннинг Андижон шаҳригача кириб бориши назарда тутилган. Темир йўл маршрути бўйича якуний қарор қабул қилинганича йўқ, лекин бунга оид музокаралар давом этаётгани айтилмоқда.


Мўминаларга ибрат мўминалар: Хадича бинти Хувайлид розияллоҳу анҳо – Imom Buxoriy xalqaro ilmiy-tadqiqot markazi\nHome / МАҚОЛАЛАР / Мўминаларга ибрат мўминалар: Хадича бинти Хувайлид розияллоҳу анҳо\nМўминаларга ибрат мўминалар: Хадича бинти Хувайлид розияллоҳу анҳо\n07/01/2019\tМАҚОЛАЛАР 93 кўрилган\nРасулуллоҳ соллаллоҳу алайҳи ва саллам нубувват тушишидан олдин, ҳар йили бир ой давомида Маккадаги ҳаётдан узоқлашиб, Ҳиро ғорида тоат-ибодат билан машғул бўлар эдилар. Тоғдан тушгач, Каъбани тавоф килиб, уйга қайтардилар. Бир куни Расули Акрам соллаллоҳу алайҳи ва саллам бутун вужудлари титраб уйга кириб келдилар ва Хадича розияллоҳу анҳо онамизга:\n– Мени ўраб қўйинг, мени ўраб қўйинг, — дедилар. Хадича розияллоҳу анҳо нима воқеа юз берганини сўраганларида:\n– Ё Хадича, ўзимдан қўрқдим, – дедилар. Суюкли завжалари эса эътимод ва ишонч билан:\n– Йўқ, Аллоҳ сизни ҳеч қачон шарманда қилмайди. Сабр қилинг, балки бу ҳодиса бир хушхабардир. Чунки сизнинг тўғрисўз ва ҳалол инсон эканингиз ҳаммага маълум. Умид қиламанки, сиз бу умматга пайғамбар бўласиз, — дедилар. Сўнгра маслаҳат сўраб, амакиваччалари Варақа ибн Навфал ҳузурига бордилар. Варақа Расулуллоҳ соллаллолоҳу алайҳи ва салламдан воқеа тафсилотини эшитгач:\n– Муборак бўлсин, эй Муҳаммад (соллаллолоҳу алайҳи ва саллам). Бу Мусо алайҳиссаломга тушган фаришта Номусдир. Муҳаққақ сен бу умматнинг пайғамбари бўлибсан, – дея нидо қилди. Бу хушхабарни эшитган Хадича розияллоҳу анҳо дарҳол имон келтирди. Аллоҳга ва унинг Расулига имон келтирган, Аллоҳ оятларини тасдиқлаган илк инсон ва илк мусулмон аёл Ҳазрати Хадича бинти Хувайлид розияллоҳу анҳо бўлдилар. Расули Акрам алайҳиссаломни энг қийин вазиятларда қўллаб-қувватлаган, машаққатларга тўла ҳаётида доимо Набий соллаллолоҳу алайҳи ва салламнинг ёнидан айрилмаган аёл ҳам Ҳазрати Хадича розияллоҳу анҳо эдилар. Расулуллоҳ соллаллоҳу алайҳи ва саллам:\n– Ё Хадича, оламларнинг Роббиси Аллоҳ таолодан Жаброил (алайҳиссалом) сенга салом келтиряпти, — дедилар. Хадича розияллоҳу анҳо:\n– Салом Аллоҳга бўлсин. Салом Ундан келади ва Унга қайтади, Жаброил (алайҳиссалом)га ҳам салом бўлсин, – дедилар. Шу кундан эътиборан Расулуллоҳ соллаллоҳу алайҳи ва саллам барокатлар ва машаққатларга тўла бўлган янги бир ҳаётни бошладилар.


Каллакесарлар учун президент марҳамати: хусусий ҳарбий бизнес келажаги\n03:49 21 Январ 2021\n16:49 30.12.2020 (Янгиланган 16:59 30.12.2020) Ҳавола олиш\nКетаётган Дональд Трамп олдида илгари авф тўғрисида чурқ эта олмаган сараланган товламачилар турнақатор бўлиб навбатга турди.\nТОШКЕНТ, 30 дек — Sputnik. Вероника Крашенинникова. Кетаётган президент учун сўнгги ой – авф тарқатиш вақти. Бу сафар Дональд Трамп олдида илгари авф тўғрисида чурқ эта олмаган сараланган товламачилар турнақатор бўлиб навбатга турди.\n“Авф этилганлар” орасида “Блэкуотер” хусусий ҳарбий компаниясининг тўрт нафар ёлланмалари бор. 2007 йилнинг сентябрь якшанбасида кундуз куни Боғдоддаги Нисур майдонида Давлат департаменти ходимларининг қўриқчилари таркибида улар палапартиш ўт очиб, 17 нафар тинч аҳолини ўлдиришди ва 20 нафарини ярадор қилишди. Қайд этиш жоизки, 2016 йилда Обама президентликдан кетаётган вақтда маҳкумлар авф имкониятидан фойдаланишга ҳатто умид қилишмаганди.\nЎрни келганда айтиш керакки, жазо жиноятчиларни узоқ излади. Америка хусусий ҳарбий компаниялари учун қонунлар мамлакатда ҳарбий операция юритишга умуман йўқ: Вашингтон ҳарбий ҳамкорлик тўғрисида битим имзолаётиб, ёлланмалар томонидан бу мамлакат ҳудудида жиноят содир этилган тақдирда уларни жавобгарликдан озод қилишни албатта қўшади.\nАмериканинг ўзида ҳам хусусий ҳарбий секторнинг лоббистик сайъ-ҳаракатлари кенг. Ёлланмаларга айблов бир йилдан ортиқ вақт ўтиб эълон қилинган эди, 2008 йил декабрида, яна бир йил ўтиб, 2009 йилда, ишнинг нотўғри юритилиши... асосида - олиб ташланган! 2011 йил апрелида иш қайта очилди, суднинг илгари қарори хато деб топилган. 2012 йили “Блэкуотер” олти нафар ҳодиса қурбонларининг оиласига товон пули тўлаб, қутилишга уринди. Фақат 2014 йили (жиноятдан сўнг етти йил ўтиб) ёлланмалар қамалди: биринчи бўлиб ўт очгани – бир умрга, уч нафари 30 йилга озодликдан маҳрум қилинди. 2019 йил августида апелляция суди бир умрлик жазони тасдиқлади.\nЛекин, тасдиқланган айблов ҳукмига қарамасдан маҳкумлар билишарди: Дональд Трамп билан имкониятлар улар томонда. 2019 йил ноябрида президент АҚШ Ҳарбий денгиз кучлари махсус ходими Эдди Галлагерни авф этди. У июль ойида асир ИШИД* ўсмирини сабабсиз ов пичоғи билан ўлдиргани ва мурда олдида туриб суратга тушгани учун маҳкум қилинган эди. Хизматдошларининг сўзларига кўра, ўзига Blade (Тиғ) лақабини танлаган “ўта шайтон” ("freaking evil") Галлагер “қимирлаган ҳар бир нарсани ўлдиришга ҳозир” бўлган. Галлагерга қарши мактаб ўқувчи қизини ва снайпер пистирмасидан қарияни отиб ташлаш айбловлари киритилган. Жиноятларнинг барчаси Ироқда содир этилган. Устига устак Трамп уни – “буюк жангчи”ни оқлашда қаттиқ туриб олди, унинг сўзларига кўра, ҲДК қўмондони Ричард Спенсерни ҳатто истеъфога чиқарган! Чунки Ричард оқлашга қарши чиққан. Қандай қадрлашини тасдиқлаш учун Галлагерни хотини билан уйига Мар-а-Лагога таклиф қилган. Галлагер телефон хотирасини аямасдан кўплаб суратга тушди ва ижтимоий тармоқларда олий қабул билан мақтанди.\nБироқ, каллакесарларга бўлган ўзгача хайрихоҳликдан ташқари Дональд Трампнинг “Блэкуотер” асосчиси Эрик Принсга нисбатан айрим мажбуриятлари ҳам бор. Принс оиласи ҳамиша коммунизмга қарши руҳ билан сингган: Эрик ўз автобиографиясида ёзгандики, ёшлигидан “ўзи Совет Иттифоқига қарши курашишни хоҳлаган”. Ҳозиргача у Москва билан рақобатчилик тарихига шунчалик чўмганки, ўзининг кичик, еттинчи фарзанди Чарльз Донован Принсга Марказий разведка бошқармаси асосчиси Уильям Ёввойи Билл Донован шарафига ном берган.\n2016 йили эса Принс оиласи Трамп кампаниясини молиялаштирди. Натижада Эрикнинг опаси Бетси Девос таълим вазири лавозимини олди. Трамп уни ўз муддати давомида охиригача қўллаб-қувватлаган баъзилардан биридир. Бетси Девос таълим масалалари билан ҳеч қачон шуғулланамаган, аммо (яхши оилавий анъаналар билан) мактаблардаги барча ўқитувчиларни қуроллантиришни таклиф қилган.\nЭрик Принс шу билан бирга Трамп учун Афғонистонга оид янги стратегияни ишлаб чиққан: мунтазам ҳарбийларнинг ўрнини ёлланмалар билан тўлдириш ва фақат табиий ресурсларни қазиш билан шуғулланиш. Афғонистондаги ресурслар триллион долларга баҳоланган. Принс Британия Шарқ-ҳинд компаниясидан ўрнак олишга чақирди. Айнан ўша компания XVIII-XIX-асрларда Хитойга қатор афюн урушини уюштирган эди. Ғоя, шубҳасиз, Трампга жуда маъқул тушган. Аммо аввалига бутун Пентагонни таслим қилиш керак эди – бу, албатта, рўй бермади.\nҲарбийларнинг хусусий ҳарбий компаниялар билан жанжаллари мунтазам бўлиб туради. Конгрессдаги эшитувларда бригада генерали Карл Хорст айтганди: “Бу йигитлар мамлакат бўйлаб умуман тормозсиз ҳаракат қилишади ва бемаънигарчиликлар содир этишади. Улар устида раҳбар йўқ, ҳатто мурожаат қилиш мумкин бўлган киши йўқ. <...> Улар одамларни ўлдиришади, унинг оқибатларига жавоб бериш бошқа кишиларга тўғри келади”.\nХусусийлаштириш уруши фақат хусусийлаштирувчилар учун фойдали: “Блэкуотер”нинг ҳар бир ёлланмаси америка солиқ тўловчисига кунига 1222 долларга тўғри келган – АҚШ ҚКдаги аскарларга қарагандан тахминан олти марта кўпроқ.\n“Блэкуотер”нинг фақат МРБ билан унчалик қарама-қаршилиши кузатилмаган. “Муносабатларимиз чуқур бародарона бўлди. “Блэкуотер” Бошқарманинг давоми бўлди деган туйғу вужудга келди”, - деганди 2009 йили МРБнинг юқори лавозимли зобити.\nПринснинг ўзи 2010 йили Абу-Дабига жўнаб кетди – америка одил судидан узоқроққа. Ва у ерда “Reflex Responses” компаниясига асос солди, хусусан, маҳаллий шайх учун бир неча минг коммандосни тайёрлаш учун. Гонгонгда унга “Frontier Services Group” тегишли. У Хитойнинг Африкадаги манфаатларига хизмат кўрсатади.\nХитойнинг энг асосий лойиҳаси “Бир макон – бир йўл” хавфсизлигини таъминлаш учун Эрик Принс компанияси ёллангани ҳақиқий сенсация бўлди. Принснинг Хитойдаги фаолияти ҳақидаги кенг мақолада “Вашингтон пост” 2018 йил 4 май куни Принснинг собиқ ҳамкорларидан бирининг сўзларини келтиради: “Ҳозирда Frontier Services Group” 100 фоиз диққатини Бир макон – бир йўл” хавфсизлиги ва кўмагига қаратган. <…> Эрик Хитойнинг кучини глобал йириклаштириш учун ҳарбий услубда хавфсизликка оид хизматларини таклиф қилмоқда”.\nЭронда юқори мартабали ядрошунос-физик олим ўлдирилди. Ҳукумат АҚШ ва Исроилни айбламоқда\nХусусий ҳарбий бизнеснинг Пандора қуттисини очиб, АҚШ дунё бозорида ҳарбий можароларни келтириб чиқарди. Хусусий армиялар куч ишлатишдаши анъанавий давлат мононолиясига зарар етказяпти. Хусусий ҳарбий компаниялар можаролардан фойда олади: улар ўзларининг фойдаси учун бундай можароларни яратиши ва кенгайтириши мумкин, ҳар икки томондан туриб жанг қилиши мумкин – ва шундай қилишмоқда.\nРоссия бу йўлдаги кўп сонли хатарларни обдон ўрганиши даркор.


Бунга мос равишда суғурта ташкилотлари томонидан қишлоқ хўжалиги субъектларига тезкор ҳамда сифатли хизматлар кўрсатилаётгани деҳқон ва фермерлар фаолиятини турли эҳтимоллардан ҳимоялаш баробарида, ишига ҳам барака киритаяпти.\n“Ўзагросуғурта” давлат акциядорлик суғурта компанияси ўз мақсад ва вазифаларидан келиб чиққан ҳолда, тузилган суғурта шартномалари бўйича олинган мажбуриятларини бажариш борасидаги фаолиятини тобора кенгайтирмоқда. Хусусан, ҳозирги кунда компаниямиз томонидан юридик ва жисмоний шахсларга 100 дан ортиқ турдаги суғурта хизматлари таклиф этилаётган бўлса, шундан 40 таси қишлоқ хўжалиги суғуртасидир. Айни чоғда қишлоқ хўжалиги вакилларининг экинлар ҳосили, чорва моллари ва паррандалар, мол-мулклари ҳамда молиявий муносабатларини суғуртавий ҳимоялаш учун хизматларимиздан кенг фойдаланаётганини алоҳида таъкидлаб ўтиш жоиз. Ўтган йили табиий офатлар натижасида экини зарар кўрган фермер хўжаликларига 1,3 миллиард сўмлик, имтиёзли кредит маблағларининг қайтарилмаслик хавфини суғурталаш бўйича 1,5 миллиард сўмлик суғурта товонлари тўлаб берилгани бунинг тасдиғидир. Бухоро туманидаги “Ихти Бекзод Муҳаммад”, Катта-қўрғон туманидаги “Ёндала АЖС”, Янгиқўрғон туманидаги “Бекмирза Дилмурод Жўрабек”, Қонликўл туманидаги “Уббигалиев Талгат”, Зангиота туманидаги “Рустамбек Турсунбек”, Олтиариқ туманидаги “Холматжон” фермер хўжаликлари айнан шундай хизматларимиздан фойдаланган қишлоқ мулкдорлари сирасидан.\nУмуман, суғурта хизматлари кўрсатилишида мижозлар учун бир қатор енгилликлар берилаяптики, бу ҳам улар билан ҳамкорликни кенгайтиришда айни муддао бўлаётир. Хусусан, жорий йилдан бошлаб фермер хўжаликларига экинлар ҳосили бўйича суғурта таваккалчиликлари сони 14 тадан 17 тага кўпайтирилди. Суғурта тарифлари ҳар бир таваккалчилик туридан келиб чиқиб, алоҳида белгилангани эса уларга танлаш имкониятини берди.\nБундан ташқари, агар фермер ўз хўжалигини барча қалтисликлардан суғурта қилдирса, тариф 10 фоизга камайтирилди. Кетма-кет уч йил давомида суғурта қилдириб, суғурта товони олмаган тақдирда эса, кейинги йил учун шартнома тузишда 30 фоизлик имтиёз белгиланди.\nБугунги жадал тараққиёт даври замонавий ахборот-коммуникация технологияларидан унумли фойдаланишни тақозо этмоқда. Компаниямизда айни шу жиҳатга алоҳида эътибор қаратилаётгани маълумотлар алмашиш, уларни сақлаш ва қайта ишлаш, қисқача айтганда, мижозлар билан алоқаларни тобора мустаҳкамлашда муҳим омил бўлаяпти. Буларнинг бари аҳоли манфаатларини ҳимоя қилиш, фермер ва тадбиркорларнинг барқарор фаолият юритишини таъминлаш, пировардида мамлакатимиз иқтисодиёти ривожига муносиб ҳисса қўшишдек эзгу мақсадларга хизмат қилаётгани билан аҳамиятлидир.\n«Ўзагросуғурта» давлат- акциядорлик суғурта компаниясининг қишлоқ хўжалиги ва молиявий таваккалчиликларни суғурталаш бўлими менежери.\nМазкур рукндаги бошқа мақолалар: « Изланиш ва ташаббус «London Business Matters» Юртимизнинг иқтисодий имкониятлари ҳақида »


2015 йилда Европа Иттифоқига 500 мингдан зиёд муҳожир кириб келди\nЯрим миллиондан зиёд муҳожирлар 2015 йил бошидан буён Европа Иттифоқи чегараларини кесиб ўтди, 2014 йилнинг шу даврида эса ЕИга 280 минг киши кўчиб келган эди. Бу ҳақда сешанба, 15 сентябрь куни Европа Иттифоқининг ташқи чегаралар хавфсизлиги бўйича Frontex агентлиги маълум қилди.\nАгентликнинг қайд этишича, кетма-кет бешинчи ойдирки, муҳожирларнинг чегаралардан ўтиши рекорд натижаларни кўрсатмоқда. Масалан, 2015 йилнинг август ойида Европа Иттифоқи мамлакатларига 156 минг киши кўчиб ўтган. Қочқинлар сони бўйича рекорд натижа эса август ойида Греция оролларида кузатилди, Ўз навбатида, Туркия орқали етиб келган муҳожирларнинг 4/3 қисми суриялик қочқинлардир, дея хабар бермоқда Frontex.


Қибрайда Олимпия шаҳарчаси қурилади. Президент бунёдкорлик лойиҳалари билан танишди | Qalampir.uz\nҚибрайда Олимпия шаҳарчаси қурилади. Президент бунёдкорлик лойиҳалари билан танишди\nЖамият\t25 Февраль 22:24 6504\nЎзбекистон Республикаси Президенти Шавкат Мирзиёев бугун, 25 февраль куни Тошкент вилоятида амалга ошириладиган бунёдкорлик лойиҳалари тақдимоти билан танишди. Бу ҳақда Президент Матбуот хизмати хабар бермоқда.\nУлардан бири – Тошкент вилоятининг Қибрай туманида, “Тошкент-Шарқий” аэродроми яқинида 155 гектарлик боғ барпо этиш лойиҳаси. Уни ишлаб чиқишда дунё мегаполисларидаги машҳур паркларнинг ландшафти, қулайликлари ўрганилган. Бу боғ фақат дарахтзор, бута ва гуллардан иборат ўзига хос дендропарк бўлиши кўзда тутилган. Бу пойтахт экологиясига катта таъсир кўрсатадиган, аҳоли ва меҳмонлар сайр қиладиган “яшил ҳудуд” бўлади.\nХабарга кўра, мазкур боғнинг ёнида Олимпия шаҳарчаси қурилиши режалаштирилмоқда. Маълумки, Осиё Олимпия кенгашининг қарорига кўра, 2025 йилда Ёшлар ўртасидаги Осиё ўйинлари Тошкентда ўтказилади. Унда қитъамиздаги 45 та мамлакат ёшлари 20 га яқин спорт тури бўйича беллашади.\nБундай нуфузли халқаро мусобақа Ўзбекистон тарихида биринчи маротаба ўтказилади. Давлат раҳбари бу мамлакатга кўрсатилган катта ишонч эканини, ушбу мусобақага ҳозирдан бошлаб пухта тайёргарлик кўриш кераклигини таъкидлаган эди.\nПрезидент лойиҳаларни сифат ва қулайлик жиҳатидан такомиллаштириш, иншоотларни қуришда жаҳондаги энг илғор тажрибаларни қўллаш бўйича кўрсатмалар берган.\n10 Июнь 15:45 40502\n10 Июнь 20:28 32335\n11 Июнь 19:36 24593\n11 Июнь 19:00 23009\n12 Июнь 01:20 17686


Фаол тадбиркор – элга мададкор — Teleradio.uz\nФаол тадбиркор – элга мададкор\nБарчамизга маълумки, айни дамда юртимизда карантин тартиби давом этмоқда. Жумладан, “Яшил ҳудуд” бўлган Қашқадарёда ҳам карантин талаблари кун сайин босқичма-босқич юмшатилиб бормоқда. Бу эса тадбиркорлик билан шуғулланувчи, юртдошларимиз фаолиятига қатор қулайликлар яратмоқда.\nКарантин даврида ҳам барча чеклов ва ўрнатилган талабларга риоя қилиб, ўз ишини давом эттираётган юртдошларимизга “ҳорманг”, “толманг” дея юзланамиз.\nАна шундай ишбилармон юртдошларимиздан бири, Нишон туманида истиқомат қилувчи, тадбиркорлик фаолияти билан шуғулланиб келаётган, юртдошимиз Тоҳир Зоировдир. 26 ёшли ишбилармонимиз айни пайтда 4 кишини иш билан таминлаган бўлиб, бир неча соҳада иш юритади.\nХусусан, туман озиқ-овқат деҳқон бозори ёнида жойлашган, савдо дўкони, овқатланиш шахобчаси ва новвойхонада ишбилармонимиз ишчилари билан фаолият юритади.\nКелгуси йилларда тадбиркорлигини ривожлантириш ва янада кўпроқ ишчи ўринларини ташкиллаштириш мақсадида қўшимча кредит олишни режа қилаётган тадбиркоримиз, тикувчилик ва ширинликлар ишлаб чиқариш цехини ташкил қилмоқчи.\n– Туманимиздаги ёшларни иш билан таъминлаш, айниқса хотин қизларни банд қилиш учун, тикувчилик цехи ва ширинлик ишлаб чиқариш цехини ташкил қилиш ниятим бор, – дейди, тадбиркор сўзини давом эттириб. – Албатта, бу осон кечмайди. Ҳар бир ишда машаққат бор. Лекин машаққатли ишни охири баракали ва ширин бўлади. Шунча муваффақиятларимга ўзим ва отамни ёрдами билан эришдим, бундан кейин ҳам меҳнат қилишдан толмайман.\nФаол тадбиркоримизнинг ишларига ижодий жамоамиз ривож ва барака тилайди.


22 май 2022, Тошкент вақти: 15:40\n24 май куни АҚШ расмийлари COVID-19 ни келтириб чиқарувчи SARS-CoV-2 вирусининг пайдо бўлиши сабаблари халқаро комиссия томонидан тадқиқ қилинаётган вақтда Хитой у билан “батамом очиқ-ойдин” ишламаганини айтишган.\n“Биз, якуний хулоса қандай бўлишидан қатъи назар воқеанинг тагига етишимиз керак. Бунинг учун бизга Хитой тарафидан тўлиқ шаффофлик талаб қилинади. Бу ишда Жаҳон соғлиқни сақлаш ташкилоти кўмагига муҳтожмиз, аммо айни пайтда уларнинг дастагини ҳис қилаётганимиз йўқ”, дея таъкидлаган Оқ уй маслаҳатчиси Энди Славитт.\nРасмий талқинга кўра, коронавирус тарқалиши манбаси ёввойи ҳайвонларнинг гўшти бўлган, ҳайвонлар эса ўз навбатида вирусни кўршапалаклардан юқтириб олган.\nВирус гўё Ухандаги вирусология институтида тадқиқот объекти бўлганлиги ва у эҳтиётсизлик оқибатида назоратдан чиқиб, атрофга тарқалган бўлиши мумкинлиги ҳақидаги дастлабки шубҳа аксарий экспертлар ҳамда турли давлатларнинг тиббиёт маъмурлари тарафидан рад қилинган.\nЖорий йил бошларида Ухан шаҳрида бўлган Жаҳон соғлиқни сақлаш ташкилоти экспертлари ҳам вирус одамга ҳайвонлардан юққанига оид тахмин ҳақиқатга яқинроқлиги тўғрисида хулоса қилганлар.\nБу орада АҚШ Давлат департаментининг ўтган йилиёқ коронавирус манбасини излаб топиш мақсадида ўз тадқиқотини бошлагани маълум бўлди.\nCNN хабарича, вирусология институтининг Хитой армияси билан алоқалари Давлат департаментида алоҳида қизиқиш уйғотган. Илк хулосаларнинг тўғрилигига шубҳа билан қараган Жо Байден маъмурияти ташаббуси билан ушбу текширув махфийлаштирилган.\n23 май, якшанба куни Wall Street Journal Америка махфий хизматлари маърузасини эълон қилдики, унда Ухандаги вирусология институтининг 2019 йилнинг ноябрь ойида COVID-19 белгилари билан касалхонага ётқизилган ходимлари тўғрисида сўз боради. Расмий Пекин илк касалланиш ҳолатлари 2019 йил декабрда бўлганини иддао қилиб келади.\nОқ уйнинг тиббиёт масалалари бўйича маслаҳатчиси Энтони Фаучи вирус одамга ҳайвондан ўтгани ҳақидаги фаразни эҳтимолга яқин тутса-да, текширув ўтказилиши лозимлигини урғулайди.


Актриса Феруза Собитова қандай қилиб 2,5 ойда 10 килога озиш мумкинлигини айтди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Актриса Феруза Собитова қандай қилиб 2,5 ойда 10 килога озиш мумкинлигини айтди\t11:12, 08 февраль 2016\tТаҳририятимизга ташриф буюрган актриса Феруза Собитова аввалгига нисбатан анча озганини пайқадик ва ундан бунинг сабабини сўрадик.\n-Аввалги кўришингизга қараганда озиб кетибсиз. Сирини айтарсиз?\n- Ишонасизми, россиялик ҳамкасбларимиздан катта бир лойихага таклиф тушди. Уларга озғинроқ актриса кераклигини билиб қолдим-да, телефонда гаплашгач, ўзимни энг кичик “размерда” эканимни айтдим. Шундан кейин махсус кўрсатма асосида озишга харакатни бошладим. Кеч соат 18-00 дан кейин хеч нима емасликка харакат қиламан. Асосан сабзавотлар, яшил олма, бошқа турли мевалар, табиий сок ва кефир рационимга кирди. Секин аста , қайнатилган товуқ гўштини едим. Аммо озишга бирданига тушиб бўлмас экан, аста секинлик билан режа асосида озишга ҳаракат қилсангиз озасиз. Танани зўриқтириб бўлмас экан. Шу тариқа икки ярим ой деганда 10 килога оздим.\nк\tГость\t09:15, 09 февраль 2016 кайнаган сувдан кура..минераллаштирилган сув оздиради..чунки кайнаган сув УЛИК сув хисобланади..энг безарар озиш бу спорт ва тугри овкатланиш\tр\tГость\t21:54, 08 февраль 2016 ростдан хам кайнаган сув оздиради.\tq\tГость\t12:18, 08 февраль 2016 qaynagan suv ham ozdiradi dp ewitganman wu rostmi\tТўйдан кейинги муҳаббат ҳақида 10 афсона


06 июл 2020, Тошкент вақти: 03:53\n26 январь куни Вазирлар Маҳкамаси фармони билан Ўзбекистон бўйлаб умумхалқ ҳашари ўтказилди.\nСамарқанд вилояти Халқ таълими бошқармаси раҳбари Зафар Каримов буйруғига мувофиқ¸ 26 январь куни “дарсдан кейин” ҳашар деб аталган тозалаш ишларига жалб қилинган ўқитувчиларнинг бир кунлик иш ҳақи “Маҳалла” фонди ҳисобига ўтказилмоқда.\nБошқарма бошлиғи ўз буйруғига¸ Вазирлар Маҳкамасининг 22 январь кунги 41-сонли фармонини асос қилиб келтирган.\nВилоятдан Озодликка боғланган ўқитувчиларга кўра¸ буйруқда “ўз ташаббусларига кўра ихтиëрий равишда” деб ëзилган бундай пул ўтказиш жараëни амалда кучли босим остида олиб бормоқда.\nХалқ таълими вазирлиги матбуот хизмати Озодликка бу жараëн бутун республика миқëсида бораëтганини билдирди.\n“Ҳаммаси қуруқ гап”\nОзодликка мурожаат қилган ўқитувчилардан бири вилоят Халқ таълими бошқармаси бошлиғи буйруғи ижроси Пахтачи туманида “зуғум”га айланганини билдирди.\n“26 январь куни ҳеч қанақа ҳашар бўлмади¸ ўша куни ëмғир ëғди. Мактаб ўзи тоза¸ қишда ташқарида тозалайдиган жойнинг ўзи йўқ-ку” деган суҳбатдош¸ босимнинг ҳашарга чиқиш-чиқмаслик устида эмас¸ балки бир кунлик иш ҳақи устида бораëтганини таъкидлади.\n“Шунча гап бир тийинлик бўлди, яна тарих такрорланаяпи - ўқитувчиларнинг ойлигидан пул йиғиш усули мутлақ мажбурлашга айланган. Бир кунлик иш ҳақимиздан олиб қолиш учун директоримиз ҳаммамиздан “розиман” деган қўғозга қўл қўйдираяпти. Унга ҳам туман Халқ таълими бошлиғи буюрган. Бир-иккита ўқитувчи нега хоҳламаган жойимда розиман деб қўл қўйишим керак деса¸ ишидан камчилик ахтаришяпти. Ўқитувчилар жуда норози¸ бунақа ташаббус умуман ўқитувчидан чиқмаган. Бу ғирт ëлғон”¸ деди Озодликка исми очиқланмаслигини сўраб гапирган пахтачилик ўқитувчилардан бири.\nОзодлик суҳбатлашган самарқандлик ўқитувчиларнинг айтишича¸ 2019 йил январидан улар ойлиги 10 фоизга ошиб¸ 2¸5 миллион сўмга етиб қолган.\n“Бир кунлик иш ҳақи¸ 6 кунлик иш ҳафтасидан келиб чиқилса¸ 100 минг сўм бўлаяпти. Нима учун “Маҳалла” фондига ўзи шундоқ ҳам амаллаб кун кўраëтган ўқитувчи хайрия қилиши керак? Ҳокимиятнинг югурдагидан энди бизни ҳокимиятнинг “ҳашарчи”сига айлантиришаяти¸ ишимизга алоқаси йўқ ободонлаштирш ва кўча тозалаш устига¸ ойлигимизга ҳам хўжайинчилик қилишаяпти”¸ дейди Озодлик гаплашган самарқандлик ўқитувчилардан яна бири.\nОзодликка Самарқанд таълим соҳасида ишловчи расмийлардан бири томонидан юборилган буйруқ остида вилоят Халқ таълими бошқармаси бошлиғи З.Каримов деб ëзилганига қарамай¸ унда на имзо ва на сана бор.\nОзодликка бу буйруқ нусхасини юборган мулозим таъкидича¸ бутун вилоят Халқ таълими бўлимларига юборилган бу ҳужжатга имзо чекилмаган.\nБуйруқда “Вазирлар Маҳкамасининг Оролбўйидаги экологик ҳалокат оқибатларини юмшатиш борасидаги 2019 йил 22 январдаги 41-Ф-сонли фармойиши ҳамда вилоят ҳокимлигининг 23 январдаги 05/01-11 сонли хати раҳбарлик ва ижро учун қабул қилинсин”¸ деб ëзилган.\nБуйруқнинг 3-бандида “таълим муассасаларида меҳнат қилаëтган ишчи-ходимларнинг бир кунлик иш ҳақи миқдоридаги” маблағни “Маҳалла” хайрия жамоат фонди вилоят бўлимининг “Ҳамкорбанк”даги рақамига 5 февралга қадар ўтказилишини таъминлаш сўралган.\nНа сана ва на имзосиз бу буйруқнинг қандай қилиб минглаб ўқитувчини бир кунлик ойлигидан воз кечишга асос бўлиши мумкинлиги ҳақидаги саволга уни юборган мулoзим:\n“Бу буйруқ имзоланмаган ва муҳрланмаган тарзда тарқатилди мактаб директорларига. 2018 йил май ойида Вазирлар Маҳкамасининг қарори чиққан эди шу каби пул ушлаб қолишларни тақиқлаш ҳақида. Бу шу қарорга зид бўлганлиги учун норасмий равишда оғзаки топшириқ билан қилинмоқда. Эртага зўр келган вақтда жавобгарликдан қутилиб қолиш қилинаяпти”¸ деб изоҳ берди.\nХалқ таълими вазирлиги жавоби\n1 февраль куни Озодлик самарқандлик ўқитувчилардан келган шикоятга муносабат билдиришни сўраб Ўзбекистон Халқ таълими вазирлиги матбуот хизматига мурожаат қилди.\nОзодлик саволларига вазирликдан қуйидаги расмий жавоб келди:\n"Ўзбекистон Республикаси Вазирлар Маҳкамасининг 22 январдаги 41-ф-сонли фармойишига кўра, 2019 йил 26 январь куни умумхалқ экология хайрия ҳашари муносабати билан ташкилотларда ишлайдиган ходимларнинг бир кунлик иш ҳақи миқдоридаги маблағлари уларнинг ўз ташаббусига кўра хайрия қилишлари мумкинлиги кўрсатиб ўтилган. Қолаверса, мазкур ҳужжатда хайрия ҳашаридан тушган маблағлар Орол денгизининг суви қуриган майдонларида ҳимоя ўрмонларини барпо этиш, минтақада экологик ҳолатни барпо этиш ва аҳоли турмуш шароитини яхшилаш, кам таъминланган, боқувчисини йўқотган, ижтимоий ҳимояга муҳтож оилаларга моддий ва маънавий ёрдам кўрсатиш каби тадбирларга сарфланиши кўзда тутилган.\nМазкур хайрия ҳашари нафақат ўқитувчилар балки республикадаги барча соҳа вакилларига тегишлидир."\nАндижонлик ўқитувчилар "ПК"га, пахта теримга одам топишга ва обунага мажбурланяпти


«Суҳбатда давлат раҳбарлари кўп қиррали Ўзбекистон-Россия ҳамкорлиги жадал ривожланиб бораётгани ҳамда стратегик шериклик ва иттифоқчилик муносабатлари изчил мустаҳкамланаётганини катта мамнуният билан қайд этдилар.\nХусусан, икки томонлама товар айирбошлаш ҳажми юқори суръатлар билан барқарор ошиб бормоқда. Бир йилнинг ўзида 500 қўшма корхона ташкил этилди, Россиянинг етакчи компания ва банклари иштирокида иқтисодиётнинг муҳим тармоқларида устувор инвестиция лойиҳалари амалга оширилмоқда. Таълим ва маданий-гуманитар соҳалардаги алмашинувлар кенгаймоқда», дейилади президент матбуот хизмати хабарида.\nЎзбкекистоннинг Мустақил Давлатлар Ҳамдўстлигига раислиги йилида Ўзбекистон ва Россия ҳамкорлигининг истиқболлари кўриб чиқилган.\nХалқаро ва минтақавий аҳамиятга молик долзарб масалалар юзасидан ҳам фикр алмашилган.\nРоссияда Путиннинг суратини 5 минг рубллик банкнотада жойлаштириш таклиф қилинди


Янги йил байрами тадбирлари қачон бошланиши маълум қилинди » Ўзбекистон янгиликлари – Zamin.uz\nШу кунларда Ўзбекистоннинг барча шаҳар ва туманларида Янги йил байрамини кўтаринки руҳда нишонлашга қизғин ҳозирлик кўрилмоқда. Туман ва шаҳарлардаги марказий хиёбонлар, майдонларда байрам арчалари ўрнатилиб, безатилмоқда.\nТошкент шаҳрида Янги йил байрами маданий тадбирлари 2016 йил 28 декабрдан 2017 йил 8 январгача ўтказилиши белгиланган. Бу ҳақда Маданият ва спорт ишлари вазирлиги маълум қилди. Тадбирларда Ўзбекистон бадиий жамоалар ижодий бирлашмаси, «Ўзбекнаво” эстрада бирлашмаси санъаткорлари хамда пойтахтдаги театр ва цирк жамоалари, туманларда фаолият кўрсатаётган фольклор жамоалари иштирок этади.\nТеглар: вазирлиги театр байрами фаолият этади 2016\nСирдарё вилоятида ўтказилган «Давомат» тадбирлари давомида 504 нафар ўқувчи ўқишга қайтарилди\n18:46 / 07-04-2017\n22:05 / 03-04-2017


Лавров: Бизга ҳужум қилишса, албатта жавоб қиламиз...\n23 апрел куни Кремл тарафидан молияланувчи Russia Today канали мухбири билан суҳбатда Лавров “Бизга ҳужум қилишса, албатта жавоб қиламиз”, деб айтди.\nЛекин, Лавров Россиянинг жавоби қандай бўлишини аниқ айтмади.\n- Агар бизни манфаатларимизга, россияликлар манфаатларига 2008 йилда Жанубий Осетияда бўлгани каби тўғридан-тўғри ҳужум қилинса халқаро ҳуқуқ доирасида бунга муносиб тарзда жавоб бўлади. Мен бу ерда бошқа йўлни кўрмаяпман. Россия фуқароларига ҳужум қилиниши Россия Федерациясига ҳужум қилинишини англатади, - деди Лавров.\nРоссия Ташқи ишлар вазири Сергей Лавров, шунингдек АҚШни Украина ички ишларига аралашаётганликда айблади.\nЛавров Russia Today мухбири билан суҳбатда “АҚШ Украинада тўйбошилик қиляпти”, деб айтди.\nРоссия дипломатияси раҳбарига кўра, Киев Украина шарқидаги айирмачиларга қарши аксилтеррор амалиётларини айнан АҚШ вице-президенти Жо Байден ташрифи пайти қайтадан бошлаётгани шундай дейишга асос бўлади.\n- Жо Байденнинг ташрифи ортидан Украинада қайтадан аксилтеррор амалларига киришилмоқда. Шундай экан Америка Украинада тўйбошилик қилаётганига ишонмасликка менда асос қолмаяпти, - деди Лавров.\nРасмий Киев ва ғарб ҳукуматлари Украина шарқидаги россияпараст кучларни Москва дастаклаяпти, деган ишончда. Расмий Москва буни рад этиб келади.\nРоссия Ташқи ишлар вазири Сергей Лавровга кўра, ўз мамлакати қўшинлари Россия ҳудудида қолмоқда, Украина чегарасини бузмаган.\nАввалроқ, АҚШ Давлат котиби Жон Керри Кремл раҳбарияти Украина шарқидаги кескинликни тўхтатмаса Вашингтон Москвага қарши қўшимча санкциялар қўллашини айтганди.\nРоссия Ташқи ишлар вазири Сергей Лавров билан телефон мулоқоти чоғида Жон Керри Украинадаги кескинликка барҳам бериш йўлида Россия ҳукумати тарафидан ижобий силжиш кузатилмаётгани борасида ташвиш билдирди.\nЖаноб Керрининг таъкидича. Россия ҳукуматини Украинада ҳукумат биноларини ишғол этган гуруҳларни қуролларини ташлашга чақириши керак.


Репродуктив саводсизлик: Умуман ҳайз кўрмаганман! | DNK.UZ\n– Икки йил аввал менга бачадон гипоплазмияси ташхиси қўйилди. Ривожланмаган бачадон билан фарзанд кўриш имкони йўқ дейишгач, ажрашдик. Шу ёшимгача ҳайз кўрмаганимни айтганимда эса даволовчи шифокорим аввал қаттиқ койиди, сўнг касаллик варақамга аменорея патологиясини киритиб қўйди. Айтишича, бу бачадон гипоплазмияси асоратидан келиб чиққан ҳолат экан. Ой кўрмаётганимни онамдан яширгандим. Билмадим, нега, балким қўрққандирман ёки қандай айтишни билолмадимми… Холамнинг қизи, турмушга чиқса ўтиб кетади дегандек гап ҳам қилганди, ё шунга ишондимми, хуллас, соғлигимни ҳам, бахтимни ҳам бой бердим. Ҳозир даволанаяпман, аммо жуда кечикдим. Энди бирор натижаси бўлармикан…\nҲайз цикли аёл организми учун ғоят зарур жараёнлардандир. У жинсий етилиш, ҳомиладор бўлиш каби муҳим ҳодисаларнинг асосини ташкил этади. Аммо баъзи ҳолларда ой кўриш кечикади ёки умуман рўй бермаслиги ҳам мумкин. Муаммо ўз вақтида аниқланмаса, жиддий оқибатларнинг келиб чиқиш эҳтимоли йўқ эмас.\n1 Биринчи ой кўриш\n2 Аменорея қандай ташхис?\n3 Чинми ёки ёлғон?\n5 Кўрикка тайёргарлик\n6 Ташхислаш усуллари\n7 Муолажа қандай бўлади?\n8 Жинсий ҳаёт тарзига таъсир қиладими?\n9 Билиб қўйган яхши\nБиринчи ой кўриш\nБолаликда кузатилган касалликлар, турмуш тарзи, овқатланиш рациони, жисмоний чиниққанлик ҳамда наслий омиллардан келиб чиқиб, қизларда илк ҳайз кўриш цикли 12-14 ёшда, кимлардадир 16-17 ёшда кузатилиши мумкин. Эрта бошланган ой кўриш (9-10 ёш) организмдаги гормонал бузилишлардан дарак беради. 17 ёшдан кейин ҳам циклнинг бошланмаслиги эса шифокор кўриги учун жиддий асосдир.\nЖинсий етилиш даврининг кечикиши тухумдонларнинг яхши ривожланмагани, кучли стресс, асаб зўриқиши, гормонал бузилишлар, гипофиз ишининг носозлиги, қалқонсимон без касалликлари ҳамда турли хил парҳезларга боғлиқ бўлиши мумкин.\nАменорея қандай ташхис?\nҲайз кўришининг уч ой ва ундан кўп маротаба кетма-кет кузатилмаслиги аменорея номи билан юритилади. Ўн етти ёшгача ой кўрмасликка нисбатан ҳам ушбу ташхис қўлланилиши мумкин. Тиббиётда аменореянинг меъёр саналган кўриниши пубертат давригача, ҳомиладорлик ва менопаузадан кейинги жараёнга нисбатан айтилади. Бошқа ҳолатларда аменорея жинсий аъзо касалликлари ҳамда гормонлар ишини назорат қилувчи безлар фаолиятидаги бузилишлар асорати бўлиши мумкин.\nАменорея – даволанадиган касаллик. Ягона шарти ўз вақтида аниқлаш ва муолажани тартиб билан бажаришдир.\nЧинми ёки ёлғон?\nАменорея бирламчи ва иккиламчи турларга бўлинади. Бирламчиси аёлнинг ҳаёти давомида ой кўрмаслик билан кечса, иккиламчиси уч ой ва ундан кўпроқ муддат давомида ҳайзнинг кузатилмаслиги билан изоҳланади. Белгиларига кўра, аменореянинг ёлғон ва чин турлари ҳам бор.\nO‘QING: Аёллар учун: Овуляция кунлари\nЧин аменорея тухумдон, бачадон ва гипофиз-гипоталамус тизимида даврий ривожланиш жараёнларининг мавжуд эмаслиги билан характерланади. Ёлғон тури эса даврий жараёнларнинг дам бадам бузилиши билан ифода этилади. Бу кўпроқ жинсий аъзолар ривожланишидаги нуқсонлар, бачадон ўсмалари ва айрим хасталикларда юз бериши мумкин. Ёлғон аменореянинг давоси асосан оператив муолажани талаб этади.\nЭмизикли аёлларнинг 75 фоизида 5 ойдан 2 йилга қадар лактация даври аменореяси кузатилади. Ҳар бир аёл организмининг индивидуаллигидан келиб чиқиб, мазкур ҳолат турли муддатларда кечиши мумкин.\nАменореянинг асосий белгиси ҳайзнинг кузатилмаслиги бўлса-да, ўзгаришлардан огоҳлик берувчи бошқа аломатлар ҳам йўқ эмас. Улар қуйидагилардир:\nкўкракдан оқиш ажралма келиши;\nюз терисида тукларнинг кўпайиши;\nтос соҳасидаги оғриқ;\nтушунарсиз ва тез–тез кузатиладиган бош оғриқлари;\nҲайз кўрмаётганимнинг боиси нима бўлиши мумкин?\nҚандай текширувлардан ўтишим зарур? Тайёргарлик шартми?\nДаволашнинг қандай усуллари бор? Менга нимани тавсия этасиз? каби саволларни аввалдан тайёрлаб олинг. Ўз навбатида шифокор ҳам сизни сўроққа тутади:\nБиринчи ҳайз кўришингиз неча ёшда содир бўлган?\nОхирги ҳайз кунини айтоласизми?\nКонтрацепция воситаларидан фойдаланасизми? (тури, ножўя таъсири бўлганми, фойдаланиш давомийлиги);\nСтресс, кучли асабийлашиш кузатилмаганми?\nВазн ортиши ёки камайиши билан муаммо бўлганми?\nҚандай касалликлар билан оғригансиз?\nКун тартибингиз қандай? (жисмоний фаоллик, уйқу, таомланиш).\nСанаб ўтилганларнинг барчаси бирваракайига учрамайди. Ташқи аломатлар аменореяни келтириб чиқарган омилга боғлиқ. Масалан, ҳайз кўрмаслик балоғат даврида аниқланди дейлик. Бунда кўкракларнинг меъёрда ривожланмагани, қўлтиқ ости ва човда тукланишнинг мавжуд эмаслиги (кеч бошлангани ёки камлиги), қомат шакли кабиларга диққат қилинади.\nОй кунларининг кузатилмаслиги юзасидан гинеколог шифокорга мурожаат қилинг. Кўрикка боришдан аввал кичик тайёгарлик жараёнига диққат қилсангиз, фойдадан холи бўлмайди. Дастлаб, сизни хавотирга солган, ноодатий туюлган барча симптомларни ёзиб чиқинг, аввал бирор касаллик билан оғриган, бирор препарат ёки витамин қабул қилган бўлсангиз, буни ҳам қайд этинг. Яқин қариндошлар орасида ҳайз кечикиши билан боғлиқ ҳолат бор йўқлигини суриштиринг. Мутахассис ҳузурида:\nКўрик вақти шифокор жинсий аъзоларнинг гинекологик ҳамда ультратовуш текширувини ўтказади. Сўнг кўкраклар шакли кўздан кечирилади. Бу жинсий етилишнинг қай ҳолатда кечгани ва мавжуд касалликларни аниқлашга ёрдам беради.\nОрганизмда гормонал ўзгаришлар бор-йўқлигини аниқлаш мақсадида қалқонсимон без текшируви (қондаги тиреотроп гормони миқдори), тухумдонлар фаолияти (фолликула стимулловчи гормон), проклатин ва эркаклик гормонлари таҳлили ўтказилади. Бундан ташқари компьютер томографияси ҳамда магнит резонанс томография текширувлари ҳам ўтказилиши мумкин.\nЖинсий ҳаёт тарзига эга аёлларда қўшимча равишда гистероскопия текшируви ҳам бажарилиши мумкин. Бунда қин орқали бачадон бўйнига махсус диагностика аппарати киритилиб, бачадон бўшлиғи баҳоланади.\nМуолажа қандай бўлади?\nАйрим ҳолларда дори воситалари ва гормонлар тайинланади. Бордию аменореянинг сабаби қалқонсимон без ёки гипофиздаги ўзгаришлар билан боғлиқ бўлса, маълум турдаги препаратлар гуруҳи тавсия этилади. Жинсий аъзоларда ўсма ёки ҳайз ажралмасининг ташқарига чиқишига тўсқинлик қилувчи нуқсонлар аниқланганида оператив даво чораларига мурожаат қилинади.\nЖинсий ҳаёт тарзига таъсир қиладими?\nУмуман олганда, йўқ! Чунки ҳайзнинг кечикиши ёки кузатилмаслиги нозик муносабатларда у қадар аҳамиятли эмас. Аммо аёлнинг умумий ҳолати, кайфияти ва ҳиссиётларида акс этиши мумкин. Энг асосийси ўзгаришлар соғлигига хавф солади. Айниқса, фарзанд кўришни режалаштираётганлар учун аменорея ташхиси жиддий муаммоларга сабаб бўлиши мумкин.\nҚизалоғингиз эндигина балоғат остонасига қадам қўяётган экан унинг ташқи кўриниши, организмидаги ўзгаришларга сергак бўлинг. Ҳайз кўриш, у қандай бўлади, кечиши, аҳамияти ҳақида тушунтиринг. Ой кунлари бошланганда тартиби билан қизиқиб боринг. Алоҳида дафтар тутиб, ҳар ойдаги санасини ёзиб боришни ўргатсангиз, кейинчалик асқотиши мумкин.\nОилали аёллар эса ҳайзнинг тўхтаб қолишига бефарқ қарамасинлар. Агар ҳомиладор ва эмизикли бўлмасангиз, эҳтиётингизни қилинг. Меҳнат қилиш, дам олиш, уйқу ва овқатланиш тартибига лоқайд қараманг. Гоҳида ўз вақтида таомланмаслик ва турли парҳезларга муккасидан кетиш ҳам репродуктив саломатликка дахл қилиши мумкин. Стрессдан ҳимояланинг, яхшиси ундан узоқроқ юринг. Асабийликни енгиш учун йога, нафас гимнастика билан шуғулланинг. 35 ёшдан ошган бўлсангиз билиб–билмай дори препаратлари, витаминлар қабул қилманг, ҳар қандай ҳолатда шифокор билан маслаҳатлашинг.\nЭксперт: Машкура ЗОКИРОВА, Тошкент вилояти Зангиота тумани акушерлик комплекси, ҳомиладорлар патологияси бўлими бошлиғи.\nFoydali maslahatlar » Репродуктив саводсизлик: Умуман ҳайз кўрмаганман!


Мақолалар мазкур саъна бўйича сараланган: Понедельник, 01 Май 2017\nЧоршанба, 21 Февраль 2018\nВторник, 02 Май 2017 00:00\nЎзбекистон ва Қозоғистон Президентларининг учрашуви\nЎзбекистон Республикаси Президенти Шавкат Мирзиёев 29 апрель куни Жанубий Қозоғистон вилоятига ташриф буюрди ва Қозоғистон Республикаси Президенти Нурсултон Назарбоев билан амалий учрашув ўтказди.\nЎзбекистон ва Туркманистон Президентларининг телефон орқали мулоқоти тўғрисида\nЎзаро келишувга мувофиқ, Ўзбекистон Республикаси Президенти Шавкат Мирзиёев билан Туркманистон Президенти Гурбангули Бердимуҳамедов ўртасида 1 май куни телефон орқали мулоқот бўлиб ўтди.\nЎзбекистон стандартлаштириш, метрология ва сертификатлаштириш агентлиги фаолиятини такомиллаштириш чора-тадбирлари тўғрисида\n«Электрон ҳукумат» — аҳолига қулайлик яратишнинг амалий тизими\nХалқ билан мулоқот ва инсон манфаатлари йилида “Электрон ҳукумат” тизими самарали ишлашини таъминлаш кечиктириб бўлмайдиган вазифа сифатида белгиланган. Президентимиз Ҳукуматнинг йил якунларига бағишланган мажлисида алоҳида қайд этганидек, ҳозирча у тўлиқ ҳажмда ишламаяпти. Айрим идоралар эса бу тизимга ёки уланмаган ёки очиқ айтадиган бўлсак, уни нима қилишни ҳам билмайди.\nУзлуксиз таълимнинг муҳим бўғини\nИлмий кузатиш ва тадқиқотлар инсон ўз умри давомида оладиган барча маълумотнинг 70 фоизини 5 ёшгача бўлган даврда фаол қабул қилишини, боланинг онги, асосан, 5 — 7 ёшда шаклланишини кўрсатган. Бу эса жамиятга кириб келаётган шахснинг маънавий-руҳий олами, дунёқараши, билиму салоҳияти унинг мактаб ёшигача бўлган йилларда олган таълим-тарбиясига узвий боғлиқлигидан далолат беради.\nИмконият, изланиш ва рағбат\nБугунги кунда Тошкент вилоятида 23 минг 730 дан ортиқ кичик бизнес ва хусусий тадбиркорлик субъектлари фаолият кўрсатмоқда. Яратилаётган қулай шароит ҳамда берилаётган имтиёзлар туфайли мазкур соҳа вакилларининг ялпи ҳудудий маҳсулотдаги улуши қарийб эллик фоизга етди. Янги иш ўринлари яратишда, бозорни сифатли ва -импорт ўрнини босувчи товарлар билан тўлдиришда ушбу сектор вакиллари фаоллик кўрсатмоқда.\nИжодий маҳорат ва тажриба\nПойтахтимиздаги Миллий матбуот марказида Мирзо Улуғбек номидаги Ўзбекистон Миллий университети ташаббуси билан оммавий ахборот воситаларида тил, услуб ва таҳрир масалаларига бағишланган илмий-амалий конференция ташкил этилди.\nЖасорат асло унутилмайди\nОрден 72 йилдан кейин ўз эгасига топширилди.\nИккинчи жаҳон урушига отланганида Гамик Закиев 18 ёшда эди. Миллионлаб инсонлар ёстиғини қуритган ушбу урушда у нималарни кўрмади, дейсиз?! Вайрон бўлган шаҳару қишлоқлар, бир бурда нонга зор етим болалар, ҳаётдан бевақт кўз юмган қуролдошлар... Буларнинг барчаси ҳали-ҳануз кўз ўнгида.\nСоғлом ҳаёт гарови\nЎзбекистон Касаба уюшмалари Федерацияси ташаббуси билан Қорақалпоғистон Республикаси, вилоятлар ва Тошкент шаҳрида “Саломатлик сари” республика оммавий югуриш мусобақалари ўтказилди. Унда юртимиз бўйича 35 минг нафардан зиёд турли соҳалар ходимлари, нуронийлар ҳамда ёшлар вакиллари қатнашди.\n«Ўзбекистон исломнинг ҳақиқий издошлари учун энг яхши намунадир»\nМаълумки, 2016-2017 йиллар Ислом ҳамкорлик ташкилоти Ташқи ишлар вазирлари кенгашида Ўзбекистоннинг раислик даври ҳисобланади. Ўтган йил 18 октябрь куни ушбу органнинг 43-сессиясида мазкур давр “Таълим ва маърифат — тинчлик ва бунёдкорлик сари йўл” шиори остида ўтказилиши эълон қилинган эди.\n“Биз бунёдкор ёшлармиз, иллатларга қаршимиз!”\nҲафта давомида 20,7 миллион дона қимматли қоғоз сотилди\nГеология-қидирув жараёнига аэрогеофизик усул ва ускуналар қўлланилади\nСуд Аҳмадбойни 13 йил озодликдан маҳрум этди\nРоссия Давлат думаси депутати: “Фуқароларимиз орасида Ўзбекистонга дам олгани бораётганлар сони кўпаймоқда”\nҲарбий тўқнашувда россиялик фуқаролар қурбон бўлгани ҳақидаги маълумот расман тасдиқланди\nФахрий ижодкорлар қўллаб-қувватланмоқда\n12 вольт электр энергиясини 380 вольтга айлантириб берадиган инновацион қурилма яратилди\nҚардош эл вакиллари Сирдарё вилоятида\nЎзбекистон ва Тожикистон чегараларидаги девор бузиб ташланди\nРишод Собировнинг дзюдо мактаби\nТаэквондочиларимиз ҳеч кимга имконият қолдиришмади\n1,5 йиллик танаффусдан сўнг машғулотларга киришди\nЎзбекистонда блокчейн тизими қонунчилик асосида ривожлантирилади\nЎзбек олимлари биринчи марта маҳаллий тиш имплантанти намунасини яратди\nИлм-фан иқтисодиётнинг инновацион ривожланишида муҳим омилдир\nИккиламчи металлнинг бирламчи вазифаси\nҲаётбахш ғоялар барчамизни руҳлантирди\nАвтомобиль учун чиройли рақамлар ҳақида SMS-хабар орқали билиш мумкин\nЎзбекистон Миллий университети Исроилнинг нуфузли олий таълим муассасалари билан ҳамкорликда илмий тадқиқотлар олиб боради


Имтиёзли кредитлар бўйича ставка ҳозирча 16 фоиздан кам бўлмайди » Muzlik.uz - O‘zbekiston yangiliklari\nИмтиёзли кредитлар бўйича ставка ҳозирча 16 фоиздан кам бўлмайди\n2020 йилдан бошлаб, имтиёзли кредитнинг энг кам ставкаси 16 фоиздан кам бўлмайди. Буни жума куни Халқаро пресс-клуб сессиясида Марказий банк раиси ўринбосари Бехзод Ҳамроев маълум қилди, хабар бермоқда «Газета.uz» мухбири. «2019 йил ноябрь ойида президентимиз имзолаган 5877-сонли қарорига асосан имтиёзли кредитлар бўйича бу йилдан бошлаб тартиб ўзгаряпти. Бериладиган имтиёзли кредитлар, дегани уларнинг фоиз ставкаси Марказий банкнинг асосий фоиз ставкасида ёки қайта молиялаш асосий фоиз ставкаси баробарида бўлади. Ҳозирги кунда бизнинг асосий фоиз ставкамиз 16 фоиз. Лекин ҳеч кимга кредит етмай қолиш ёки пул етмай қолиш ҳолатлари бўлмайди», — дея қайд этди у. Бехзод Ҳамроевга кўра, жорий йилда ҳукуматнинг асосий 7 та дастури бўйича банклар томонидан катта кредитлар ажратиш режада бор. Дастурлар ижросида 3 та банк — «Халқ банки», «Микрокредитбанк» ва «Агробанк» фаол бўлиши кутилмоқда. Марказий банк қайта молиялаш ставкаси 2018 йил 25 сентябрь куни 14 фоиздан 16 фоизга ўсганди. Бироқ 2020 йилдан МБ инфляцион таргетлашга ўтди ва инфляция 2021 йилда 10 фоиз, 2023 йилда 5 фоиз даражасида ушлаб турилиши кўзланмоқда. Бу ставкаларнинг тушишига хизмат қилиши лозим. "Газета.uz"да реклама Инфляцион таргетлаш — бу давлат идоралари томонидан мамлакатда инфляцияни назорат қилиш учун кўрадиган монетар чора-тадбирлар мажмуи. Бунинг учун ўрта муддатли макроиқтисодий прогноз белгиланиши, прогноздан четга чиққан тақдирда — иқтисодиётдаги мақбул ҳолатга қайтишга имкон берувчи чора-тадбирлар мажмуи ишлаб чиқилиши керак. Марказий банкнинг асосий ставкасидан кам рақамларда кредит ажратилиши инфляцияга салбий ўтказиши мумкин. Шу туфайли, мутахассислар кредитлаш сиёсатида имтиёзли тушунчаси айнан МБ қайта молиялаш ставкасига тенг бўлишини маъқуллашмоқда.\nБанк мижозлари масофадан туриб идентификация қилиниши мумкин\nМиллий гвардия ходимларига машина сотиб олишга имтиёзли кредитлар берилади


Сувараклар-саломатлик учун хавфлими? — Фарғона шифокори\n24.04.2017 22.05.2017 fsh.uz\nБу ҳашаротни бевосита хонадонлар ва турар жойларни бошқа майдонларида, жумладан канализация, ахлат қувурларида, ертўла ва чердакларда бемалол ҳаракатланишидир. Бундай ерларда, тўғрироғи ифлос жойларда юриб, сувараклар ўзларининг хитинли қобиқларига жуда катта миқдордаги турли хил бактерияларни йиғадилар, ертўлаларда каламушлар озиқланадиган жойларда югуриб юрадилар, чердакларда қушларнинг тезагини титкилайди, канализация қувурларида инсон чиқиндилари билан контактда бўладилар.\nШунинг учун уларнинг таналарида (айниқса, оёқлари панжаларида ва қоринчаларида) турли хил касаллик чақирувчи бактериялар, шунингдек замбуруғлар спораси ва гельментларнинг тухуми топилиши ажабланарли эмас. Кейинчалик сувараклар ўзида касаллик қўзғатувчиларини ва бошқа йиққан «бойлигини» инсон турар жойларига олиб кириб, бир неча соат ичида одамларнинг ошхона столида, нон қутиларида, озиқ-овқатларда ва ҳаттоки сув ичадиган стаканларида қолдирадилар. Тасаввур қилинг, улар болалар сўрғичида пайдо бўлсачи?\nБундан ташқари доимий равишда чиқиндилар билан озиқланиб (беркитишга ҳожат йўқ, ҳаттоки ертўла, чердак ва канализациялардаги инсон ва ҳайвон ахлат ва нажаслари билан) сувараклар ўз ҳазм қилиш системасида патоген микроорганизмларни катта спектрини йиғадилар. Махсус тадқиқотлар шуни кўрсатадики, сариқ ва қора сувараклар қуйидаги бир қатор касалликлар қўзғатувчисини ташиб юриш хусусиятига эга: дизентерия, гастроэнтерит, бир қатор урогенитал инфекциялар, сальмонеллез, менингит, микобактериоз, зотилжам ва бошқалар.\nСувараклар оёқларида, ошқозонлари ва ахлатларида хавфли гельментларнинг тухумлари, шунингдек, патоген амёбаларни цисталари ҳам учраши мумкин. Айниқса, канализация қувурларида юриб келган сувараклар хавфи жуда юқори.\nБиз юқорида санаб ўтилган микроорганизмлар ва гельментлар озиқ-овқат маҳсулотларига, шунингдек ошхона, ювиниш ва ҳожатхоналарнинг жиҳозлари юзаларига тушадилар, бунинг оқибатида инсонга бу микрорганизмлар нафақат озиқ-овқат маҳсулотлари, балки оддий ифлос, кир қўл орқали ҳам юқиши мумкин. Шунинг учун баъзида бемор касалликни айнан қаерда юқтирганини англамаслиги мумкин.\nСувараклар хонадонда аллергенлар манбаи бўлиши ҳам мумкин. Бу инсон учун сезиларли даражадаги зиёндир. Чунки, суваракларни пўст ташлашдан кейинги катта миқдордаги хитин қопламалари қолдиқлари ва қуруқ эксрементлари, ўлган сувараклар таналари-буларнинг ҳаммаси уй чанги билан аралашиб, тери қопламаларига, ҳазм трактига ёки нафас йўлларига тушиб, гоҳида оғир касалликларни келтириб чиқариши мумкин. Бунга мисол қилиб, қаттиқ тумовли ринит ва коньюктивит, бронхиал астма ҳамда дерматит каби касалликларни келтириш мумкин.\nШундай ҳолатлар маълумки, сувараклар сони кўпайиб кетганда улар ухлаётган одам қўл ва оёқ терисини, лаби атрофини тишлаганлар, кечаси лабдаги сўлакни ялаганлар, агарда уларни оёқларида ташиб юрган инфекцияни инобатга олсак, бу тишлашлар қанчалик хавфли эканлигини кўрамиз. Ўзига пана жой қидириб, қулоқ ичига кириб, ноқулайликлар келтириб чиқарадилар.\nСувараклар инсонни доимий равишда тишлаб, унинг ҳисобига яшайдиган паразит эмас, балки инсон учун энг аввало юқумли касалликларни олиб келиши ва сурункали аллергияга сабаб бўлиши билан ҳам хавфлидир.\nҲаттоки, ўлган сувараклар ҳам хавфлидир, чунки махсус инсектицидлар билан ишлов берилган хоналарда ўлган ҳашаротларни ёш болалар, мушук, итлар ва қушлар қизиқувчанлиги туфайли таътиб кўриши мумкин. Натижада заҳарланиш ҳолатларига олиб келади. Заҳарланиш ҳолати заҳарли модда билан ишланганда респиратор тақиш зарур ҳамда препаратларни ишлатиш қонун-қоидасига амал қилмаганда ҳам юз беради. Бу ишга дезинфекция мутахассисларини жалб қилиш керак.\nвилоят дезинфекция станцияси врач-дезинфекционисти.\nҲар йили қиш ва баҳор мавсумларида болалар ўртасида сувчечак касаллиги учрайди. 7 ёшгача бўлган деярли барча болалар шу хасталик билан касалланади. Сувчечак (varicella)-ўткир вирусли инфекция бўлиб, кучсиз интоксикацияга нисбатан хавфсиз кечиши, ...\nБачадон миомаси – бачадон мушак ва бириктирувчи тўқимасидан ўсадиган яхши сифатли ҳосиладир. Касаллик нисбатан кўп учрайди. 30 ёшга етган аёлларнинг тахминан 20% қисмида аниқланади. Фото: WomenFirst Касалликнинг сабаби ...\n— Ўсмир ёшидаги ўғлимда ОИВ аниқланди. Қачон ва қаерда юққанини аниқ билмайман. Балки стоматолог қабулига борганимиздами, ёки хатна қилдирганимиздами?.. Фарзандим ҳозир мактабга боради, бу хасталик ҳақида етарлича маълумотга эгамиз. Сиздан ...\nСил (Туберкулёз) касаллигини дориларга чидамли турлари\nСил касаллиги юқумли касаллик ҳисобланиб, уни сил таёқчалари (Кох бактерияси) келтириб чиқаради, бу касалликнинг ўзига хослиги сурункали тўлқинсимон кечиши билан бошқа хасталиклардан ажралиб туради.\nCиз ҳар куни эрталабки нонуштада нималар истеъмол қиласиз? Ширин чой, сариёғ ва қовурилган тухум дастурхонингиздан ўрин олган, шундайми? Тушликда-чи? Албатта қуюқ таомлардан тановул қиласиз. Кечки нонуштада ҳам оила даврасида ёғлиққина ...\n← Шифокорларнинг малака ошириш тизими ўзгарди\nДори воситаларини улгуржи, чакана реализация қилиш ва йўқ қилиш қандай амалга оширилади? →\n18.10.2017 fsh.uz 693\n07.06.2018 fsh.uz 875\n01.04.2018 fsh.uz 887


Европа Иттифоқининг Украинага ҳарбий ёрдами миқдори бир ярим миллиард еврони ташкил қилди\nБу ҳақда Европа кенгаши раҳбари Шарл Мишел Киевга ташрифи чоғида маълум қилди.\nМишел Украина президенти Владимир Зеленский билан учрашди. Украина раҳбарининг сўзларига кўра, улар Россияга қарши санкциялар, шунингдек, Киевни Европа Иттифоқидан мудофаа ва молиявий қўллаб-қувватлаш масалаларини муҳокама қилган.\nЗеленский, шунингдек, томонлар сўровномадаги Украинанинг ЕИ аъзолигига номзод давлат мақомига мувофиқлиги ҳақидаги саволларга жавобларни кўриб чиққанига аниқлик киритди. Яқинда Украина ҳукумати уни Брюссел вакилларига топширди.\nТашриф давомида Мишел Киев яқинидаги яқинда рус қўшинлари чиқиб кетган Бородянка қишлоғида бўлди. Украина уларни тинч аҳолига нисбатан зўравонликларда гумон қилмоқда. «Тарих бу ерда содир этилган уруш жиноятларини унутмайди. Адолатсиз тинчлик бўлмайди», деб ёзди Европа Иттифоқи раҳбари Бородянкага ташриф буюрганидан сўнг Твиттерда.\nРоссиянинг Украинага қуролли бостириб кириши президент Владимир Путиннинг буйруғи билан 24 февраль куни бошланган. Бу вақт ичида, БМТ маълумотларига кўра, икки мингдан ортиқ одам, жумладан, болалар ҳалок бўлган. Қурбонларнинг ҳақиқий сони бундан ҳам кўпроқ бўлиши мумкин. Беш миллиондан ортиқ одам қочқинга айланди. Мамлакатда кўчирилганлар сони етти миллиондан ошади.


Мадинабону Маннопова: Мен учун спорт тугади деб ўйлагандим...\n5 ноябрь, 2019, 22:01\nМадинабону Маннопова билан эксклюзив интервью уюштирдик.\nТаэквондо бўйича Ўзбекистон терма жамоаси аъзоси Мадинабону Маннопова билан суҳбатлашдик. Қизиқарли кечган интервьюни эътиборингизга ҳавола этамиз!\nИсм-шарфи: Мадинабону Маннопова Рустам қизи\nТуғилган санаси: 13.04.2001\nТуғилган шаҳри: Тошкент\n7 карра Ўзбекистон чемпиони\n3 карра Осиё чемпионати совриндори\nЖакартада бўлиб ўтган Осиё ўйинлари кумуш медаль соҳибаси\nЖаҳон таэквондо президент кубогида 1 та олтин ва 2 та бронза медали соҳибаси\n2019 йилги армия ўйинлари чемпиони\nКўп маротаба Халқаро мусобақалар совриндори ва чемпиони!\n- Авваламбор, ўзингиз ҳақингизда ва қандай қилиб таэквондога кириб келганингиз борасида гапириб берсангиз.\n- Мени таэквондога кириб келишим, аслида тасодиф бўлган. Уйимдагилар мени чиниқсин, деган мақсадда спортга беришган. Спортчи бўлиб кетишимни ўйлаб ҳам кўришмаган. 9 ёшимдан бери шуғулланиб келаман. Шу билан спортни ичида қолиб кетганман. Очиғини айтсам спортга у қадар қизиқишим юқори бўлмаган. Мактабда энг одобли ва аъло баҳоларга ўқиганман. Урушқоқ эмас, балки ювошроқ бўлганман.\nБобом мени спортга берганлар, таэквондо спорт зали ҳам уйимга яқин эди. Яна бир сабаби, мураббийим бошиданоқ менга алоҳида эътибор қаратган. Озғингина, бўйларим ва қўл-оёқларим узун бўлгани маъқул келган.\n- Биринчи мураббийим Собир Назаралиев. Энг яхши мураббий десам ҳам бўлади. 9 йилдан буён мени шуғуллантириб келадилар. Нафақат мураббий, балки инсон сифатида ҳам яхшилар. Шу қаторда, қаттиққўл мураббий.\nБолалигимда ҳам мени шуғуллантирган, ўсмирлар мураббийи бўлганда ҳам мени мусобақаларга олиб чиқдилар. Ҳозиргача шу мураббий билан ишлайман. Ўтган йилдан бошлаб, катталар тоифасига киритилдим. Осиё чемпионатида ўсмир бўлиб туриб ҳам катталар ўртасида қатнашдим ва бронза медални қўлга киритдим. Ундан кейин, Осиё ўйинларида 2-ўринни эгалладим ва Ўзбекистон чемпионатида иштирок этдим. Айнан мамлакатимиз бўйича ўтган турнирда мен катталар ёшига етган эдим.\n- Терма жамоа аъзолари билан муносабатлар қандай? Умуман барча таэквондочилар билан.\n- Барчамиз аҳилмиз. Бир жамоамиз. Барчаси менинг акаларим ва опаларим ҳисобланишади. Спортда ҳам, ундан ташқарида ҳам доим қўллаб-қувватлашади.\n- Режаларингиз қандай?\n- Ҳозирги пайтдаги режаларни айтадиган бўлсам, кетма-кет 3 та мусобақада қатнашиб келдик. Бу йили фақат Ўзбекистон чемпионати қолди.\nУмумий олганда эса, барча спортчилар қатори, мен ҳам олимпиядага йўлланмани қўлга киритишни мақсад қилганман. Бунинг учун рейтингимни яхшилаб олишим керак. Яхшилаб олиш учун эса халқаро мусобақаларда натижаларни яхшилаш керак ва совринли ўринларни қўлга киритишим керак бўлади.\n- Демак энг юқори мақсадингиз...\n- Ҳа, Олимпиада!\n- Манчестерда бўлиб ўтган жаҳон чемпионатида таэквончиларга нима бўлди? Негадур кетма-кет кутилмаган мағлубиятлар рўй берди.\n- Барча турнирларда ғалабарни қўлга киритиб келаётган эдик. Айнан жаҳон чемпионатига келганда шундай бўлиб қолди. Бу билан тўхтаб қолмадик. Ўз устимизда ишлашда давом этамиз. Бунақаси ҳар қандай спортчида ҳам бўлиб туради.\n- Илк ютуғингиз қайси?\n- Биринчи ютуғимни ёрқин хотиралар билан эслайман. Бу Ўзбекистон чемпионатида биринчи ўринни қўлга киритганим бўлган.\n- Айнан нималарни ҳис этгансиз?\n- Ҳиссиётлар жудаям юқори бўлган. Барчаси кеча бўлгандек ёдимда. Боя айтиб ўтганимдек, урушқоқ қиз бўлмаганман. Мураббийим кўрсатмасига қараб иш қилардим. Аввалига, мусобақада осонлик билан рақибмни мағлуб этганман. Тошкент вилоятилик қизни устидан муддатидан аввал 12:0 ҳисобида ғалабани қўлга киритдим, кейин эса тошкентлик қизни ютганман. Ярим финалга чиққан эканман, менга эса буни финал деб айтишган. Рақибим кучли эди. Тажрибали қиз эди ва доим Ўзбекистон чемпиони бўлиб юрар эди. Навоийлик қиз. Жанг тенг курашлар остида кечган. Жанг якунига 3 сония қолганида 7:8 ҳисобида ютқазаётган эдим. Шу 3 сония ичида, мен уни бурчакда боши ва юзига тепиб, нокдаун қилганман ва якунда 10:8 ҳисобида ютиб кетганман. Ютганимда мураббийларим ҳам хурсанд, барча хурсанд, мен эса Ўзбекистон чемпиони бўлдим деб қувониб кетгандим. Аммо финалда хоразмлик қизга қарши баҳслашганман ва бу ҳам унчалик қийин бўлмаган, 12:0 ҳисобида ғалаба қозонганман. Бу менинг биринчи ғалабам бўлган ва мен учун "адреналин" бўлган. Уйимдагилар ҳам ҳамон шу мусобақани эслайверишади. 34 кг бўлиб туриб, 37 кглилар билан тушганман.\n- Бошқа яна қайси спорт турига қизиқасиз?\n- Бадиий гимнастикага қизиқаман.\n- Эътибор ва қизиқиши юқори бўлган спорт турларигачи? Масалан футбол, бокс...\n- Футболга қизиқмайман. Ўзбекистонлик боксчиларнинг натижаларини кузатиб тураман, аммо боксни ҳам катта қизиқиш билан кузатмайман.\n- Спортчи бўлиб кетишингизга, умуман спорт билан шуғулланишингизга уйингиздагилар қандай қарашади?\n- Уйдагилар қарши эмас. Фақатгина онам мени жангларимни кузата олмайдилар. Гоҳида шуғулланмай қўяқол дейдилар. Ҳавотир оладилар, ҳар ҳолда яккакураш спорт турларида жароҳатлар рўй беради ва шундай ҳолатлар ҳам кузатилган. Қўлим синган, оёғим синган... лекин кўнглимга ва хоҳишимга қарайдилар.\n- Энг оғир даврларингиз бўлганми ва шундай ҳолатлар бўлган бўлса, қандай чиқиб кетганингиз ҳақида айтиб берсангиз.\n- Ўтган йилнинг бошида 2, 3 та халқаро мусобақаларда қатнашдим ва барчасида биринчи ўринни эгалладим. Ўша йили ўсмирлар ўртасида олимпиада бор эди. Шу олимпиадага йўлланма берадиган ўсмирлар ўртасидаги жаҳон чемпионатида қатнашдим. Мақсадим олимпиядага йўлланмани қўлга киритиш эди. Бу учун тинимсиз меҳнат қилдим, пайти келганда уйга ҳам бормай, машғулотлар ўтказишга тўғри келганди. Аммо кореялик рақибимга аламли тарзда 21:20 ҳисобида имкониятни бой бергандим. Жуда қийин бўлган. Бўлди энди спортчилик фаолиятим ҳам тугади, деб ўйлагандим. Кейин барчасига жойига тушиб кетди, мураббийим тайёргарлик кўришимни ва катталар ўртасида мусобақага чиқишимни айтган. Катталар ўртасида Осиё чемпионатига бориб, 3-ўринни қўлга киритгандим.\n- Фаолиятингиздаги энг ёқимли ютуғингиз қайси?\n- Албатта, бу Осиё ўйинлари ва ушбу турнирда кумуш медалга эга бўлганим. Олтин медални олмаган бўлсамда, бу мен учун энг яхшиси бўлган.\n- Айнан қайси жиҳатлари билан сизга ёқимли бўлган?\nМен ўзи ўсмирлар терма жамоасида эдим. Кейин мураббийлар штаби мени катталар ўртасидаги Осиё ўйинларига олиб боришга қарор қилишди. Ўша пайт, мен 46 кг вазн тоифасида даянга чиқардим. Мураббийлар мени 49 кгда қатнашишга лойиқ деб топишди. 49 кг вазн тоифаси, бу олимпиада вазни ҳисобланади. Рақибларим ҳам тажриба, ҳам ёш жиҳатидан мендан катта эди. Мураббий билан рақибларни яхшилаб ўрганиб, жиддий тайёргарликлар кўрганмиз. Насиб этган экан кумуш медални қўлга киритганман. Финалда таиландлик рақибимга ютқазгандим. Тўғрисини айтсам, кичкиналигимдан шу спортчига ҳавас қилиб келардим ва у билан жанг қиламан деб ҳеч қачон ўйламагандим. Умуман олганда, нафақат таэквондочилар, балки бутун делегация қатнашган ва айнан шуниси билан ҳам жуда қизиқарли бўлган. Бутун Ўзбекистон делегациясида ёши энг кичкинаси ўзим эдим.\n- Демак финалдаги рақибингиз сизни кумирингиз бўлган.\n- (Ўйланиб) Кумир деса ҳам бўлади, билмадим. Лекин таэквондо юлдузи эди.\n- Ўзи, кумирингиз борми?\n- Кумирим дейманми, билмадим. Кичкиналигимдан ҳавас қилганман Жасур Байкўзиев. Бу инсон биз учун акадек. Мураббийлик фаолиятини бошланганлар ва ҳозир энди бизга мураббий. Доим кузатиб келганман. Бундан ташқари, Никита Рафалович ва Дмитрий Шокин Ўзбекистон таэквондосининг етакчилари. Жасурака ўзлари спортчиликдан мураббийликка ўтганлари учун спортчининг ҳолатини яхшироқ тушунадилар. Ҳаётда ҳам жуда хотиржам ва яхши инсон.\nAjoyib sportchi! Jakartada ko'rib hayron qolgandim juda ham kichkina qizcha edi lekin finalgacha borgan